hotchpotch/miracl-hf-unified huggingface dataset:
মেলিসা ম্যাকার্থি
মেলিসা এ্যান ম্যাকার্থি (জন্ম ২৬ আগস্ট, ১৯৭০) একজন আমেরিকান অভিনেত্রী, কমেডিয়ান, লেখক, ফ্যাশন ডিজাইনার এবং প্রযোজক। তিনি ১৯৯০ এর দশকের শেষের দিকে টেলিভিশন ও চলচ্চিত্রে অভিনয় করতে শুরু করেন এবং টেলিভিশন ধারাবাহিক গিলমোর গার্লস (২০০০-২০০৭) এ "সোকি সেন্ট জেমস" ভূমিকার জন্য দেশব্যাপী স্বীকৃতি লাভ করেন। ২০০৭ থেকে ২০০৯ সাল পর্যন্ত, তিনি এবিসি সিটকম সামান্থ হু? এ "ডেনা" রূপে অভিনয়ে ছিলেন। ম্যাকার্থি তখন এরপর "মলি ফ্লাইন" ভূমিকায় সিবিএস সিটকম "মাইক এন্ড মলি" (২০১০-২০১৬) এ অভিনয় করেছেন, একটি কমেডি সিরিজে "অসামান্য মূখ্য অভিনেত্রী" হিসেবে অর্জন করেন প্রাইমটাইম এমি পুরস্কার এবং পরর্বতী মৌসুমে আরো দুইটি সিরিজের জন্যও মনোনয়ন পান। স্যাটারডে নাইট লাইভ কমেডি সিরিজে পরপর ৪ বছর উপস্থাপিকা হিসেবে ভূমিকা পালনের জন্য "প্রাইমটাইম এ্যামি অ্যাওর্য়াড" এ "অসামান্য অতিথি অভিনেত্রী" হিসেবে মনোনয়ন পান।
ম্যাকার্থি কমেডি ফিল্ম "ব্রাইডসাইডস" (২০১১) এ "মেগান প্রাইজ" ভূমিকায় অভিনয়ের জন্য স্বীকৃতি লাভ করেন, যার জন্য তিনি পেয়েছেন একটি শ্রেষ্ঠ পার্শ্ব অভিনেত্রীর জন্য একাডেমি পুরস্কার মনোনয়ন, "সেরা পার্শ্ব অভিনেত্রী" হিসেবে একটি বাফটা মনোনয়ন এবং একটি স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) মনোনয়ন। ২০১৩-এ, তিনি কমেডি চলচ্চিত্র "আইডেন্টিটি থীফ এন্ড দ্য হিট" অভিনয় করেন। তিনি সহযোগী ভূমিকায় আরো আর্বিভূত হয়েছেন "দ্য নীনস" (২০০৭), "ব্যাক-আপ প্ল্যান" (২০১০), "লাইফ এজ উই নো ইট" (২০১০), "দিজ ইজ ৪০" (২০১২) এবং দ্য হ্যাংওভার পার্ট III (২০১৩) চলচ্চিত্রে। ২০১৪ সালে, ম্যাকার্থি অভিনয় করেন কমেডি "ট্যামি" এবং কমেডি-ড্রামা "সেন্ট ভিনসেন্ট" ছবিতে অভিনয় করেছিলেন।২০১৫ সালে, তিনি অ্যাকশন কমেডি চলচ্চিত্র "স্পাই" এর জন্য আলোচনায় আসেন, যার জন্য তিনি "সেরা অভিনেত্রীর জন্য" একটি গোল্ডেন গ্লোব পুরস্কার (সেরা অভিনেত্রী - কমেডি বা সঙ্গীতধর্মী চলচ্চিত্র) পান। ২০১৬ সালে, তিনি কৌতুক চলচ্চিত্র দ্য বস এন্ড ঘোস্টবার্স্টাস অভিনয় করেছিলেন।
ম্যাকার্থি এবং তার স্বামী "বেন ফ্যালকোন" "অন দ্য ডে প্রোডাকশন" নামে একটি প্রযোজনা সংস্থা প্রতিষ্ঠা করেন। ২০১৫ সালে, তিনি "হলিউড ওয়াক অব ফ্রেম" এ একটি তারকা পান এবং মহিলাদের জন্য প্লাস আকারের পোশাকের সংগ্রহ,"মেলিসা ম্যাকার্থি সেভেন৭" উদ্বোধন করেন। এছাড়াও ২০১৫ সালে, ফোর্বস ম্যাকার্থিকে বিশ্বের তৃতীয় সর্বোচ্চ পারিশ্রমিক পাওয়া অভিনেত্রী হিসেবে তার নাম প্রকাশ করে। ২০১৬ সালে, ফোর্বস তাকে বিশ্বের দ্বিতীয় সর্বোচ্চ পারিশ্রমিক প্রাপ্ত অভিনেত্রী হিসেবে তার নাম প্রকাশ করে, যার আয় $৩৩ মিলিয়ন ডলার।
গ্যার‍্যাম্বা জাতীয় উদ্যান
গ্যার‍্যাম্বা জাতীয় উদ্যান আফ্রিকার গণতান্ত্রিক কঙ্গো প্রজাতন্ত্রের ওরিয়েন্টাল প্রদেশের অন্তর্গত, ১৯৩৮ সালে স্থাপিত একটি উদ্যান। আফ্রিকার প্রাচীনতম উদ্যানগুলির অন্যতম এই উদ্যানটি ১৯৮০ সালে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়।
সত্যপ্রিয় মহাথের
সত্যপ্রিয় মহাথের (জন্মঃ ১০ জুন, ১৯৩০) হলেন একজন বাংলাদেশী বৌদ্ধ পণ্ডিত ও সমাজসেবক। তাঁর প্রকৃত নাম বিধু ভূষণ বড়ুয়া। সমাজসেবায় অবদানের জন্য তিনি ২০১৫ সালে বাংলাদেশ সরকার কর্তৃক প্রদত্ত একুশে পদকে লাভ করেন।
সত্যপ্রিয় ১৯৩০ সালের ১০ জুন তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কক্সবাজার জেলার রামু উপজেলার পশ্চিম মেরংলোয়া গ্রামে জন্মগ্রহণ করেন। তাঁর পিতার নাম হরকুমার বড়ুয়া এবং মাতার নাম প্রেমময়ী বড়ুয়া। তিনি তাঁর বাবা-মায়ের তিন সন্তানের মধ্যে কনিষ্ঠতম। তাঁর পিতৃদত্ত নাম বিধু ভূষণ বড়ুয়া। ১৯৫০ সালে তিনি প্রবজ্যা ধর্ম দীক্ষিত হয়ে সত্যপ্রিয় নাম ধারণ করেন। পরের বছর তিনি ভিক্ষু ধর্মে দীক্ষিত হন। ১৯৫৪ সালে উচ্চ শিক্ষার জন্য মায়ানমার পাড়ি জমান। সেখানে তিনি দশ বছর লেখাপড়া, গ্রন্থ রচনা ও সাধনা করেন।
মায়ানমার থেকে ১৯৬৪ সালে দেশে ফিরে এসে তিনি রামু কেন্দ্রীয় সীমা বিহারে পাঠদানে যোগ দেন। বর্তমানে তিনি এই বিহারের অধক্ষ্য পদে আসীন রয়েছেন। এছাড়া ২০০৬ সালে বাংলাদেশী বৌদ্ধ ভিক্ষুসংঘের সর্বোচ্চ ধর্মীয় সংগঠন বাংলাদেশ সংঘরাজ ভিক্ষু মহাসভার সভাপতির পদ লাভ করেন।
সত্যপ্রিয় বৌদ্ধ ধর্ম বিষয়ক অনেক গবেষণাধর্মী গ্রন্থ রচনা করেছেন। তিনি একমাত্র ব্যক্তি যিনি ত্রিপিটকের অভিধর্ম পিটকের অন্তর্গত 'চুল্লবর্গ' গ্রন্থ পালি থেকে বাংলায় অনুবাদ করেছেন। গ্রন্থটি বিভিন্ন বিশ্ববিদ্যালয়ের উচ্চ শিক্ষায় সহায়ক ভূমিকা পালন করছে।
ফাহ্‌মিদা খাতুন
ফাহ্‌মিদা খাতুন হলেন একজন বাংলাদেশী রবীন্দ্র সঙ্গীত শিল্পী। রবীন্দ্র সঙ্গীতে অবদানের জন্য তিনি বাংলা একাডেমির রবীন্দ্র পুরস্কার, শিল্পকলা পুরস্কার, ২০১১ সালে রবি-চ্যানেল আই রবীন্দ্রমেলা আজীবন সম্মাননা এবং ২০১৫ সালে মেরিল-প্রথম আলো আজীবন সম্মাননা পুরস্কার লাভ করেন।
ফাহ্‌মিদা ১৯৪২ সালে জন্মগ্রহণ করেন। তার পিতা কাজী মোতাহার হোসেন ছিলেন একজন বিজ্ঞানী ও বাংলাদেশের জাতীয় অধ্যাপক এবং মা সাজেদা খাতুন। তাঁর বোন সনজীদা খাতুন ও ছোট বোন মাহমুদা খাতুন দুজনেই রবীন্দ্র সঙ্গীত শিল্পী, বড় ভাই কাজী আনোয়ার হোসেন বিখ্যাত 'মাসুদ রানা' সিরিজের লেখক ও ছোট ভাই কাজী মাহবুব হোসেন। ফাহ্‌মিদা শৈশবে নাচ শিখতেন। পরে সঙ্গীত চর্চা শুরু করেন। তিনি নিজ বাড়িতেই শাস্ত্রীয় সঙ্গীতের তালিম নেন। তিনি ওস্তাদ মুনির হোসেনের কাছে শাস্ত্রীয় সঙ্গীত এবং বড় বোন সনজীদা খাতুন, কলিম শরাফী ও আবদুল আহাদের কাছে রবীন্দ্র সঙ্গীতের তালিম নেন।
১৯৫৬ সালে ফাহ্‌মিদা একটি নৃত্য নাট্য "চন্ডালিকা"য় মা চরিত্রের জন্য কণ্ঠ দেন। তিনি ১৯৬৪ সালে "ধারাপাত" চলচ্চিত্রে "আমি তোমার সঙ্গে বেঁধেছি আমার প্রাণ" গানে কণ্ঠ দেন। এটি পূর্ব পাকিস্তানে নির্মিত কোন চলচ্চিত্রে ব্যবহৃত প্রথম রবীন্দ্র সঙ্গীত। ১৯৬৪ সালের ২৬ ডিসেম্বর বাংলাদেশ টেলিভিশনের উদ্বোধনের দ্বিতীয় দিন টেলিভিশনের পর্দায় জাহেদুর রহিমের সাথে যৌথভাবে রবীন্দ্র সঙ্গীত পরিবেশন করেন। গানটি ছিল "তরী আমার হঠাৎ ডুবে যায়"।
১৯৭১ সালে বাংলাদেশের স্বাধীনতা যুদ্ধ চলাকালীন "স্বার্থক জনম আমার" ও "আমার সোনার বাংলা" গান তাকে গণমানুষের কাছে নিয়ে যায়। স্বাধীন বাংলা বেতার কেন্দ্র থেকে তার কণ্ঠে "আজি বাংলাদেশের হৃদয় হতে" গানটি বাজানো হত।
সানোয়ারা ইসলাম বালক উচ্চ বিদ্যালয়
সানোয়ারা ইসলাম বালক উচ্চ বিদ্যালয় বাংলাদেশের চট্টগ্রামের একটি শিক্ষা প্রতিষ্ঠান।
এই বিদ্যালয়টি চট্টগ্রামের পুরাতন চান্দগাঁও এলাকায় অবস্থিত।
২০০০ সালে এই মাধ্যমিক বিদ্যালয়টি প্রতিষ্ঠিত হয়। এর প্রতিষ্ঠাতা গণপ্রজাতন্ত্রী বাংলাদেশ সরকারের প্রবাসী ও বৈদেশিক কল্যাণ মন্ত্রী আলহাজ্ব নুরুল ইসলাম বি.এস.সি। .
এই বিদ্যালয়টিতে প্রায় ৫০০ জন শিক্ষার্থী রয়েছে এবং তাদের শিক্ষাদানের জন্য ১৮ জন শিক্ষক ও ৬ জন কর্মচারী নিয়োজিত আছে।
এই বিদ্যালয়ে চারতালা বিশিষ্ট একটি ভবন বিদ্যমান। এই ভবনে পাঠদানসহ যাবতীয় কার্যাবলী সম্পন্ন হয়।
অত্র বিদ্যালয়ের গভর্ণিং বডির সভাপতি হিসেবে দায়িত্বরত আছেন আলহাজ্ব জাহেদুল ইসলাম সহ ১৪ জন সদস্য।.
বিতর্ক, সাংস্কৃতিক, চিত্রাংকন, স্কাউট, রেডক্রিসেন্ট, দেয়ালিকা প্রকাশ, ইনডোর ও আউটডোর খেলা ইত্যাদি হয়ে থাকে।
স্কুল ওয়েবসাইট
কাজী জহিরুল ইসলাম
কাজী জহিরুল ইসলাম একজন বাংলাদেশী কবি ও ভ্রমণকাহিনী লেখক। তার একটি কবিতা সংকলন ইংরজিতে অনুদিত হয়েছে এবং কসোভো থেকে "আফটার এ লং ওয়ে" নামে প্রকাশিত হয়েছে। তার উল্লেখযোগ্য গ্রন্থের মধ্যে আছে কসোভোর পথে প্রান্তরে, জানা অজানা আফ্রিকা, সৃষ্টিপুরাণ ও অন্যান্য লোক কথা, বিহঙ্গপপ্রবণ, পাঁচতলা বাড়ির সিঁড়িপথ, পুরুষ পৃথিবী।
জহির ১৯৬৮ সালের ১০ ফেব্রুয়ারি বাংলাদেশের ব্রাহ্মণবাড়িয়া জেলার নবীনগর উপজেলার খাগাতুয়া গ্রামে জন্মগ্রহণ করেন। ১৯৭১ সালে বাংলাদেশের মুক্তিযুদ্ধের সময়ে তার শৈশব অতিবাহিত হয়েছে। সরকারী তিতুমীর কলেজ সহ বিভিন্ন শিক্ষাপ্রতিষ্ঠানে তিনি অধ্যায়ন করেছেন। ১৯৯২ সালে তিনি ঢাকা বিশ্ববিদ্যালয় থেকে স্নাতকোত্তর ডিগ্রি লাভ করেন। তিনি ২০ বছরের অধিক বিভিন্ন এনজিও, জাতিসংঘ সংস্থা এবং জাতিসংঘ শান্তিরক্ষা সংস্থায় কাজ করছেন। ১৯৯৬ সালে ২৯ মার্চ তিনি বিয়ে করেন। ১৯৯৭ সালের ২৮ এপ্রিল তার পুত্র অগ্নি জন্মগ্রহণ করে।
মেরিন ড্রাইভ কক্সবাজার
মেরিন ড্রাইভ কক্সবাজার ৮০ কিলোমিটার দীর্ঘ একটি সড়ক, যা বঙ্গোপসাগর এর পাশ দিয়ে কক্সবাজারের কলাতলী সৈকত থেকে টেকনাফ পর্যন্ত বিস্তৃত। এটি বর্তমানে পৃথিবীর দীর্ঘতম মেরিন ড্রাইভ সড়ক। ২০১৭ সালের ৬ মে এটি বাংলাদেশের বর্তমান প্রধানমন্ত্রী শেখ হাসিনা উদ্বোধন করেন।।
এই সড়ক নির্মাণের পরিকল্পনা করা হয় ১৯৮৯ সালে। ১৯৯৩ সালে তৎকালীন সরকার ৪৮ কিঃমিঃ দীর্ঘ মেরিন ড্রাইভ প্রকল্প গ্রহণ করেন। তবে ২ কিঃমিঃ সড়ক নির্মানের পর এর কাজ বন্ধ হয়ে যায় এবং সড়কটি সাগরের প্রবল স্রোতে বিলীন হয়ে যায়। পরবর্তিতে ১৯৯৫ সালে এর নির্মাণ কাজ পুনরায় শুরু হয়। তখন এর নির্মান কাজের দায়িত্ব দেয়া হয় বাংলাদেশ সেনাবাহিনীকে। মাঝে কয়েক বছর কাজ বন্ধ থেকে পুনরায় ২০০৮ সালে এর নির্মাণ কাজ শুরু হয়।
বাংলাদেশ সড়ক ও জনপথ বিভাগের অধীনে এটির নির্মাণ কাজ পরিচালনা করে বাংলাদেশ সেনাবাহিনী। সেনাবাহিনীর "১৬ ইঞ্জিনিয়ার কনস্ট্রাকশন ব্যাটালিয়ন" এর নির্মান কাজে নিয়োজিত ছিল। তিনটি ধাপে মেরিন ড্রাইভটি নির্মাণ করা হয়েছে। প্রথম ধাপে কক্সবাজার শহরের কলাতলী থেকে ইনানী পর্যন্ত ২৪ কিলোমিটার, দ্বিতীয় ধাপে শিলখালী থেকে টেকনাফ সদর পর্যন্ত ২৪ কিলোমিটার ও শেষ ধাপে শিলখালী থেকে টেকনাফের সাবরাং পর্যন্ত ৩২ কিলোমিটার সড়ক তৈরি করা হয়। এতে মোট খরচ হয় প্রায় ৪৫৬ কোটি টাকা। এর নির্মাণ কাজ ২০১৮ সালে 
শেষ হওয়ার কথা থাকলেও এক বছর আগেই তা শেষ হয়ে যায়। এটির নির্মান কাজ চলাকালীন ২০১০ সালের ১৪ জুন পাহাড় ধসে নির্মাণ কাজে নিয়োজিত ছয় সেনা সদস্যের মৃত্যু হয়।
ফরেস্ট গাম্প (উপন্যাস)
ফরেস্ট গাম্প উপন্যাসটি ১৯৮৬ সালে উইন্সটন গ্রুম রচনা করেছিলেন। যেখানে প্রধান চরিত্র তার রোমাঞ্চকর চিংড়ি বোটিং এবং পিংপং চ্যম্পিয়নশীপের কথা বলে। মনে করে শৈশবের ভালোবাসার কথা। ভিয়েতনাম যুদ্ধ থেকে শুরু করে কলেজ ফুটবল পর্যন্ত আমেরিকায় থাকা তার সব স্মৃতিই গল্প আকারে উঠে এসেছে।
গাম্প তার পুরো জীবনে জগৎকে সহজ এবং সত্যরূপে দেখেছেন। সে সত্যিই জানেনা জীবনে সে কী করতে চায়। খুব সামান্য আইকিউ থাকা সত্ত্বেও সে জ্ঞানে পরিপূর্ণ। গাম্পের কথা অনুযায়ী, সে খুব চমৎকারভাবে চিন্তা করতে পারেন। কিন্তু যখন তার সেই চিন্তা ব্যক্ত করতে অথবা লেখার চেষ্টা করেন তখনই সব জেলির ন্যায় এবড়ো থেবরো হয়ে বেড়িয়ে আসে। তার ম্যাথমেটিক্যাল জ্ঞান হয়তো সীমিত কিন্তু রোমাঞ্চকর কাজে সে ছিল দূর্দান্ত।
আল-ইদ্রিসি
আবু আবদুল্লাহ মুহাম্মাদ আল-ইদ্রিসি আল-কুরতুবী আল-হাসানী আস-সাবিত, বা সাধারণভাবে আল-ইদ্রিসি (; ; ১১০০ - ১১৬৫), ছিলেন একজন আরব মুসলিম ভূগোলবিদ, মানচিত্রাঙ্কনবিদ এবং মিশর বিশেষজ্ঞ যিনি সিসিলির পালার্মোতে বসবাস করতেন রাজা ২য় রজারের শাসনামলে।
আজহার হোসেন
আজহার হোসেন (জন্ম: মার্চ ১৫, ১৯৬৪) একজন বাংলাদেশী সাবেক ক্রিকেটার যিনি ১৯৮৮ সালে থেকে ১৯৯০ পর্যন্ত ৭ টি ওডিআই খেলেন। আশি-এর দশকে ঘরোয়া ক্রিকেটের আকাশে আজহার খুব প্রভাবশালী ক্রিকেটার ছিলেন।
বছরের সেরা চলচ্চিত্রের জন্য এমটিভি মুভি পুরস্কার
বছরের সেরা চলচ্চিত্রের জন্য এমটিভি মুভি পুরস্কার এমটিভি মুভি পুরস্কারের অংশ হিসেবে ১৯৯২ সাল থেকে প্রদান করা হয়। এটি ২০১২ সালের পূর্বে সেরা চলচ্চিত্র পুরস্কার নামে প্রদান করা হত। ১৯৯২ সালে প্রথম আসরে এই পুরস্কার লাভ করে ""। "দ্য লর্ড অফ দ্য রিংস চলচ্চিত্র ত্রয়ী" একমাত্র চলচ্চিত্র ধারাবাহিক, যা ২০০২ থেকে ২০০৪ পর্যন্ত টানা তিনিবার এই পুরস্কার লাভ করে।
আবু সাঈদ
আবু সাঈদ (জন্ম ১ নভেম্বর ১৯৪৫) একজন বাংলাদেশী রাজনীতিবিদ যিনি বাংলাদেশের তথ্য মন্ত্রী হিসেবে কর্মরত ছিলেন।
আবু সাঈদ জুন ৬, ১৯৯৬ সালে থেকে জুলা্ই ২০০১ সাল পর্যন্ত বাংলাদেশের তথ্যমন্ত্রী ছিলেন। আবু সাঈদ ১৯৭০ সালে তৎকালীন পাকিস্তান ন্যাশনাল অ্যাসেম্বলির সদস্য ছিলেন ১৯৭২ সালে গঠিত ৩৪ সদস্য বিশিষ্ট বাংলাদেশের সংবিধান প্রণয়ন কমিটির সদস্য ছিলেন। ১৯৭৫ সালে তিনি বঙ্গবন্ধু শেখ মুজিবুর রহমান কর্তৃক পাবনা জেলার গভর্নর নিযুক্ত হন। তিনি সামরিক শাসকের একজন কঠোর সমালোচক ছিলেন। ২০১৩ সালে আবু সায়ীদ রাজশাহী বিশ্ববিদ্যালয় থেকে পিএইচডি ডিগ্রী লাভ করেন তার পিএইচডি গবেষণার বিষয় ছিল ”ইন্ডিপেন্ডেন্স অফ বাংলাদেশ: এ ডিপলোমেটিক ওয়ার”। ২০১৪ সালে আবু সায়ীদ জাতীয় সংসদ নির্বাচনে তিনি স্বতন্ত্র প্রার্থী হিসেবে পাবনা ১ আসনে প্রতিদ্বন্দ্বীতা করেন এবং পরাজিত হন।
জাকির হোসেন (দ্ব্যর্থতা নিরসন)
জাকির হোসেন নামটি নিচের ব্যক্তিবর্গকে নির্দেশ করতে পারে:
বাঙ্গালপাড়া উচ্চ বিদ্যালয়
বাঙ্গালপাড়া উচ্চ বিদ্যালয় কিশোরগঞ্জের একটি শিক্ষা প্রতিষ্ঠান। এটি ১৯৬৪ সালে প্রতিষ্ঠিত হয়।
এই বিদ্যালয়টি কিশোরগঞ্জ জেলার অষ্টগ্রাম উপজেলার বাঙ্গালপাড়া ইউনিয়নে অবস্থিত।
১৯৬৪ সালে প্রতিষ্ঠিত হয় এই বিদ্যালয়টি।
এই বিদ্যালয়টিতে পুরনো দুই তলা এবং প্রায় ১২ কক্ষ বিশিষ্ট লম্বা একটি ভবন রয়েছে। ভবনের পাশেই রয়েছে "বিজ্ঞান ভবন" যা অনেকদিন পরিত্যাক্ত থাকার পর পুনরায় নতুন করে ব্যবহার উপযোগী করে তোলা হচ্ছে। সম্প্রতি একটি ১ তলা বিশিষ্ট ছাত্রাবাস তৈরি করা হয়েছে। এছাড়াও এই বিদ্যালয়টির রয়েছে প্রায় ৩০ একরের বড় মাঠ ও পুকুর।
এই স্কুলে বিজ্ঞান, ব্যবসায় শিক্ষা ও মানবিক - তিনটি বিভাগ চালু রয়েছে।
মাধ্যমিক ও উচ্চ মাধ্যমিক শিক্ষা বোর্ড কর্তৃক জারীকৃত নীতিমালা অনুযায়ী ভর্তি করা হয়ে থাকে। প্রতি বছরের জানুয়ারি মাসেই বিদ্যালয়ের ভর্তি কার্যক্রম সম্পন্ন হয়ে যায়। সরকার কর্তৃক নির্ধরিত বেতন ও ফি নেয়া হয়।
সান্ড্রা বুলক
সান্ড্রা আন্নেট বুলক (; জন্ম জুলাই ২৬, ১৯৬৪) একজন জার্মান-আমেরিকান অভিনেত্রী, প্রযোজক এবং মানবপ্রেমিক।
বুলক ১৯৮৭ সালের থ্রিলার "হ্যাঙ্গেনের" একটি ছোট্ট ভূমিকায় অংশ নিয়ে অভিনয় জীবন শুরু করেন এবং ১৯৮৯ সালে "বায়োনিক শোডাউন: দ্য সিক মিলিয়ন ডলার ম্যান অ্যান্ড দ্য বায়োনিক উইম্যান" এ অভিনয়ের মাধ্যমে টেলিভিশন যাত্রা করেন এবং স্বল্পকালীন "এনবিসি"-সিটকম "ওয়ার্কিং গার্ল" এ প্রধান ভূমিকা পালন করেন। তার সাফল্য সমৃদ্ধ ভূমিকা ছিল "ডেমুলিশন ম্যান" (১৯৯৩) চলচ্চিত্রে। তিনি পরবর্তীকালে স্পিড (১৯৯৪), হোয়েন ইউ ওয়ার স্লিপিং (১৯৯৫), দ্য নিট (১৯৯৫), এ টাইম টু কিল (১৯৯৬), "হোপ ফ্ল্যাটস" (১৯৯৮), এবং "প্র্যাক্টিক্যাল ম্যাজিক" (১৯৯৮) সহ বিভিন্ন সফল চলচ্চিত্রে তিনি অভিনয় করেন।
বুলক পরবর্তী দশকে আরও সাফল্য অর্জন করেছেন "মিস কনজেনিয়ালিটি" (২০০০) "টু উইক নোটিশ" (২০০২), "ক্র্যাশ" (২০০৪), "দ্য প্রপোসাল" (২০০৯), এবং "দ্য হিট" (২০১৩) চলচ্চিত্রে অভিনয়ের মাধ্যমে। তিনি "দ্য ব্লাইন্ড সাইড" (২০০৯) এ "'লেই অ্যান তুইহী" চরিত্রে অভিনয়ের জন্য শ্রেষ্ঠ অভিনেত্রীর জন্য একাডেমী অ্যাওয়ার্ড এবং সেরা অভিনেত্রীর জন্য গোল্ডেন গ্লোব অ্যাওয়ার্ডে ভূষিত হন এবং গ্র্যাভিটি (২০১৩) চলচ্চিত্রে অভিনয়ের জন্য একই বিভাগে মনোনীত হন। বুলকের সর্বশ্রেষ্ঠ বাণিজ্যিক সাফল্য অর্জন করা চলচ্চিত্র হচ্ছে অ্যানিমেটেড কমেডি চলচ্চিত্র মিনিয়নস (২০১৫), যা বক্স অফিসে বিলিয়ন মার্কিন ডলারেরও বেশি আয় করেছে। ২০০৭ সালে, তিনি হলিউডের সর্বোচ্চ পারিশ্রমিক প্রাপ্ত অভিনেত্রী ছিলেন। তিনি ২০১৩ সালে "পিপল ম্যাগাজিন" "সবচেয়ে সুন্দর নারী" হিসেবে তার নাম ঘোষনা করে।
বুলক তার অভিনয় কর্মজীবন ছাড়াও, প্রযোজনা প্রতিষ্ঠান ফোর্টিস ফিল্মস এরও প্রতিষ্ঠাতা । তিনি কয়েকটি চলচ্চিত্র প্রযোজনা করেছেন যেগুলোতে তিনি অভিনয়ও করেছেন। যার মধ্যে রয়েছে "টু উইক নোটিশ", "" এবং "অল অ্যাবাউট স্টিভ"। তিনি এবিসি সিটিকমের একজন নির্বাহী প্রযোজক ছিলেন, জর্জ লোপেজ, এবং সেগুলো চলাকালীন তিনি কয়েকবার এতে উপস্থিতও হয়েছিলেন।
গ্যারাহনেই জাতীয় উদ্যান
গ্যারাহনেই জাতীয় উদ্যান কানারি দ্বীপপুঞ্জের লা গোমেরা দ্বীপের মধ্য ও উত্তর ভাগে অবস্থিত। ১৯৮১ সালে এটি জাতীয় উদ্যান ঘোষণা করা হয় ও ১৯৮৬ সালে ইউনেস্কো বিশ্ব ঐতিহ্যবাহী স্থান। এটি দ্বীপের ছয়টি পৌরসভার সবকটিতে বিস্তৃত ও এর মোট এলাকা ৪০ বর্গ কিলোমিটার (১৫ বর্গ মাইল)।
উদ্যানটি ১৪৮৭ মিটার (৪৮৬৯ ফিট) উচ্চতায় দ্বীপের সর্বোচ্চ স্থানে অবস্থিত শিলা গঠন গ্যারাহনেই-এর নামে রাখা হয়েছে। সমুদ্রপৃষ্ঠ থেকে ৭৯০-১৪০০ মিটার উচ্চতায় অবস্থিত একটি ছোট মালভূমিও এই উদ্যানটির মধ্যে রয়েছে।
২০১২ সালের আগষ্ট মাসে জঙ্গলে একটি আগুন ৭৪৭ হেক্টর (১৮%) এলাকা পুরিয়ে দেয়।
ব্যাটম্যান বিগিনস
ব্যাটম্যান বিগিনস ২০০৫ সালে মুক্তিপ্রাপ্ত ব্রিটিশ-মার্কিন সুপারহিরো চলচ্চিত্র। ক্রিস্টোফার নোলান পরিচালিত চলচ্চিত্রটি ডিসি কমিকস এর সুপারহিরো ব্যাটম্যানকে নিয়ে নির্মিত। এটি চলচ্চিত্রে ব্যাটম্যানকে আবার ফিরিয়ে আনে। এতে ব্যাটম্যান চরিত্রে অভিনয় করেন ব্রিটিশ অভিনেতা ক্রিশ্চিয়ান বেল। অন্যান্য অভিনয় শিল্পীদের মধ্যে ছিলেন মাইকেল কেইন, লিয়াম নিসন, গ্যারি ওল্ডম্যান, কেটি হোমস, সিলিয়ান মার্ফি ও মরগান ফ্রিম্যান। ছবিটি "দ্য ম্যান হু ফলস", "" ও "" কমিক বই থেকে অনুপ্রাণিত।
চলচ্চিত্রটি ২০০৫ সালের ১৫ জুন যুক্তরাষ্ট্র ও কানাডায় ৩,৮৫৮টি প্রেক্ষাগৃহে মুক্তি পায়। চলচ্চিত্রটি সমালোচকদের প্রশংসা অর্জন করে এবং ২০০০ এর দশকের অন্যতম সেরা সুপারহিরো চলচ্চিত্রের তালিকায় স্থান করে নেয়। বিশ্বব্যাপী চলচ্চিত্রটি $৩৭৪.২ মিলিয়নের বেশি আয় করে। চলচ্চিত্রটি শ্রেষ্ঠ চিত্রগ্রহণের জন্য একাডেমি পুরস্কার এবং তিনটি বাফটা পুরস্কার এর মনোনয়ন লাভ করে।চলচ্চিত্রটি যুক্তরাষ্ট্র ও কানাডার ৫৫টি আইম্যাক্স প্রেক্ষাগৃহসহ মোট ৩,৮৫৮টি প্রেক্ষাগৃহে মুক্তি পায় এবং প্রথম সপ্তাহে $৪৮ মিলিয়ন আয় করে সেই সপ্তাহে আয়ের দিক থেকে শীর্ষে অবস্থান করে। ছবিটি প্রথম পাঁচ দিনে $৭২.৯ মিলিয়ন আয় করে ব্যাটম্যান ফ্র্যাঞ্চাইজির পূর্বের "ব্যাটম্যান ফরেভার" (১৯৯৫) এর রেকর্ড ভেঙ্গে দেয়।
পর্যালোচনা ভিত্তিক ওয়েবসাইট রটেন টম্যাটোস ছবিটিকে ২৬৮টি পর্যালোচনা এবং গড় রেটিং ৭.৭/১০ এর ভিত্তিতে ৮৪% রেটিং প্রদান করেন। ওয়েবসাইটটির সমালোচনায় বলা হয়, "ব্যাটম্যান বিগিনস" সত্যিকারের সুপারহিরোর মানদণ্ড বুঝতে পেরেছে। মেটাক্রিটিক-এ ৪১টি পর্যালোচনার ভিত্তিতে ছবিটির গড় স্কোর ১০০ এ ৭০, যা মূলত ইতিবাচক সমালোচনা নির্দেশ করে।
দ্য ডার্ক নাইট রাইজেস
দ্য ডার্ক নাইট রাইজেস ২০১২ সালে মুক্তিপ্রাপ্ত ব্রিটিশ-মার্কিন সুপারহিরো চলচ্চিত্র। ক্রিস্টোফার নোলান পরিচালিত চলচ্চিত্রটি ডিসি কমিকস এর সুপারহিরো ব্যাটম্যানকে নিয়ে নির্মিত। এতে ব্যাটম্যান চরিত্রে অভিনয় করেন ক্রিশ্চিয়ান বেল। অন্যান্য অভিনয় শিল্পীদের মধ্যে ছিলেন মাইকেল কেইন, অ্যানি হ্যাথাওয়ে, গ্যারি ওল্ডম্যান, টম হার্ডি, মারিয়োঁ কোতিয়ার, জোসেফ গর্ডন-লেভিট, ও মরগান ফ্রিম্যান। ছবিটি ১৯৯৩ সালের "" ও ১৯৯৯ সালের "" কমিক বই থেকে অনুপ্রাণিত।
চলচ্চিত্রটি ২০১২ সালের ২০ জুলাই যুক্তরাষ্ট্র ও কানাডায় মুক্তি পায়। চলচ্চিত্রটি সমালোচকদের প্রশংসা অর্জন করে এবং অনেক সমালোচক এই ছবিটিকে ২০১২ সালের সেরা চলচ্চিত্রের আখ্যা প্রদান করেন। বিশ্বব্যাপী চলচ্চিত্রটি $১ বিলিয়নের বেশি আয় করে ২০১২ সালের সর্বোচ্চ আয়কারী চলচ্চিত্রের তালিকায় তৃতীয় স্থান লাভ করে।চলচ্চিত্রটি উত্তর আমেরিকায় $৪৪৮ মিলিয়ন ও অন্যান্য দেশে $৬৩৬ মিলিয়ন আয় করে। বিশ্বব্যাপী $১ বিলিয়ন আয় করা ছবিটি ২০১২ সালের তৃতীয় সর্বোচ্চ আয়কারী চলচ্চিত্র।
চলচ্চিত্রটি ইতিবাচক সমালোচনা লাভ করে। পর্যালোচনা ভিত্তিক ওয়েবসাইট রটেন টম্যাটোস ছবিটি ৩৩৪টি পর্যালোচনা এবং গড় রেটিং ৮/১০ এর ভিত্তিতে ৮৭% রেটিং স্কোর লাভ করে। ওয়েবসাইটটির সমালোচনায় বলা হয়, "দ্য ডার্ক নাইট রাইজেস" উচ্চাকাঙ্ক্ষী, চিন্তাশীল ও শক্তিশালী অ্যাকশন চলচ্চিত্র"। মেটাক্রিটিক-এ ৪৫টি পর্যালোচনার ভিত্তিতে ছবিটির গড় স্কোর ১০০ এ ৭৮, যা মূলত ইতিবাচক সমালোচনা নির্দেশ করে।
হাটহাজারী থানা
হাটহাজারী মডেল থানা বাংলাদেশের চট্টগ্রাম জেলার অন্তর্গত হাটহাজারী উপজেলার একটি মডেল থানা।
চট্টগ্রাম সিটি কর্পোরেশনের ১নং ওয়ার্ড, হাটহাজারী পৌরসভা এবং হাটহাজারী উপজেলার ১৪টি ইউনিয়নের প্রশাসনিক কার্যক্রম হাটহাজারী মডেল থানার অধীন।
আবদুল হাকিম (বীর বিক্রম)
আবদুল হাকিম (জন্ম: অজানা - মৃত্যু: ২০০১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
আবদুল হাকিমের জন্ম নোয়াখালী জেলার চাটখিল উপজেলার পাঁচগাঁও নিজ ভাওর গ্রামে। তাঁর বাবার নাম দীন মোহাম্মদ এবং মায়ের নাম সাবেদা খাতুন। তাঁর স্ত্রীর নাম রুচিয়া খাতুন। তাঁর তিন ছেলে, দুই মেয়ে।
ইপিআরে চাকরি করতেন আবদুল হাকিম। ১৯৭১ সালে কর্মরত ছিলেন চট্টগ্রাম ইপিআর সেক্টর হেডকোয়ার্টার্সের অধীনে। মুক্তিযুদ্ধ শুরু হলে যুদ্ধে যোগ দেন। এরপর ১ নম্বর সেক্টর এলাকায় কিছুদিন যুদ্ধ করেন। পরে তাঁকে অন্তর্ভুক্ত করা হয় নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের আলফা কোম্পানিতে। ছাতক, গোয়াইনঘাটসহ আরও কয়েক স্থানে তিনি সাহসিকতার সঙ্গে যুদ্ধ করেন। আবদুল হাকিম স্বাধীনতার পর আর চাকরি করেননি।
১৯৭১ সালের ৫ নভেম্বর সিলেটের গোয়াইনঘাট এলাকার রাধানগর সীমান্ত এলাকায় ছিল ছোট একটি বাজার। বাজারের পূর্ব পাশ দিয়ে পিয়াইন নদীর শাখা। এর উত্তর পারে জাফলং চা-বাগান। উত্তর-পূর্বদিকে কয়েক মাইল দূরে বাংলাদেশের সীমান্তবর্তী বিওপি তামাবিল এবং ভারতের ডাউকি বিওপি। রাধানগরসহ গোয়াইনঘাট এলাকায় ছিল পাকিস্তানিদের শক্তিশালী প্রতিরক্ষা অবস্থান। এখানে প্রতিরক্ষায় নিয়োজিত ছিল পাকিস্তানি সেনাবাহিনীর ৩১ পাঞ্জাব রেজিমেন্ট, পাঞ্জাব রেঞ্জার ও টসি ব্যাটালিয়ন। অক্টোবর মাসের শেষ দিকে নিয়মিত মুক্তিবাহিনীর ৩ ইস্ট বেঙ্গল রেজিমেন্ট পাকিস্তানিদের অবস্থানে আক্রমণের জন্য সীমান্ত অতিক্রম করে বাংলাদেশের ভেতরে আসে। ৫ নভেম্বর রাধানগরে ভয়াবহ যুদ্ধ হয়। মুক্তিবাহিনীর ৪ নম্বর সেক্টরের ডাউকি সাব-সেক্টরের একদল মুক্তিযোদ্ধা, জেড ফোর্সের ৩ ইস্ট বেঙ্গল রেজিমেন্ট ও মিত্রবাহিনীর ৫/৫ গুর্খা রেজিমেন্টের একদল সেনা যৌথভাবে এ যুদ্ধে অংশ নেয়। রাতে পাহাড়ি পথে হেঁটে আবদুল হাকিমসহ একদল মুক্তিযোদ্ধা পৌঁছান পাকিস্তানি সেনাবাহিনীর প্রতিরক্ষা অবস্থানের কাছে। সেখানে কোদাল-খন্তা চালিয়ে শুরু হয় ছোট পরিখা খোঁড়ার কাজ। তারপর মুক্তিযোদ্ধারা অবস্থান নেন পরিখার ভেতরে। অধিনায়কের সংকেত পেলেই মুক্তিযোদ্ধাদের একযোগে আক্রমণ করার কথা কিন্তু তার আগেই পাকিস্তানিরা তাদের সুরক্ষিত প্রতিরক্ষা অবস্থান থেকে শুরু করে আর্টিলারি ও মর্টারের গোলাবর্ষণ। গোলাবর্ষণ ও গুলিবৃষ্টিতে মুক্তিযোদ্ধাদের মাথা তোলাই প্রায় দুঃসাধ্য হয়ে পড়ে মুক্তিযোদ্ধাদের। চরম প্রতিকূল অবস্থা সত্ত্বেও আবদুল হাকিমসহ কয়েকজন সাহসিকতার সঙ্গে পাকিস্তানি আক্রমণ মোকাবিলা করতে থাকেন। কিন্তু আবদুল হাকিম বেশিক্ষণ লড়াই করতে পারলেন না। হঠাৎ একসঙ্গে চার-পাঁচটি গুলি এসে লাগল তাঁর চোখ, বুক ও কোমরে। গুরুতর আহত হয়ে লুটিয়ে পড়লেন মাটিতে। সেদিন মুক্তিবাহিনী ও মিত্রবাহিনীর আক্রমণ ব্যর্থতায় পর্যবসিত হয়। যুদ্ধে মুক্তিবাহিনীর বেশ কয়েকজন মুক্তিযোদ্ধা ও মিত্রবাহিনীর বিপুলসংখ্যক সেনাসদস্য শহীদ হন। আহত হন আবদুল হাকিমসহ অনেকে। আবদুল হাকিমকে সহযোদ্ধারা উদ্ধার করে ভারতের শিলং হাসপাতালে পাঠান। সেখানে তিনি চিকিৎসাধীন থাকা অবস্থায় দেশ স্বাধীন হয়ে যায়।
বিউটি অ্যান্ড দ্য বিস্ট (১৯৯১-এর চলচ্চিত্র)
বিউটি অ্যান্ড দ্য বিস্ট (ইংরেজি: Beauty and the Beast; বাংলা অনুবাদ: সুন্দরী ও দানব) ১৯৯১ সালে মুক্তিপ্রাপ্ত মার্কিন অ্যানিমেশন সঙ্গীতধর্মী রোম্যান্টিক নাট্য চলচ্চিত্র। ওয়াল্ট ডিজনি পিকচার্সের ব্যানারে নির্মিত চলচ্চিত্র পরিচালনা করেছেন গ্যারি ট্রোসডেল ও কার্ক ওয়াইজ। এটি ডিজনির ৩০তম অ্যানিমেশন চলচ্চিত্র এবং ডিজনির রেনেসাঁ যুগে মুক্তিপ্রাপ্ত তৃতীয় চলচ্চিত্র। ছবিটি জঁ-মারি লেপ্রিন্স দ্য বিউমন্ত রচিত "একই নামের" ফরাসি রূপকথার গল্প এবং জঁ কক্টিউ পরিচালিত ১৯৪৬ সালের "একই নামের ফরাসি চলচ্চিত্র" থেকে অনুপ্রাণিত। ছবিটির প্রধান চরিত্রসমূহে কণ্ঠ দিয়েছেন পেইজ ওহারা, রবি বেনসন, রিচার্ড হোয়াইট, জেরি ওরবাক, ডেভিড ওগডেন স্টিয়ার্স, অ্যাঞ্জেলা লান্সবেরি।
১৯৯১ সালের ২৯ সেপ্টেম্বর নিউ ইয়র্ক চলচ্চিত্র উৎসবে চলচ্চিত্রটি উদ্বোধনী প্রদর্শনী হয় এবং পরে ১৩ নভেম্বর এল ক্যাপিটান থিয়েটারে ছবিটি মুক্তি দেওয়া হয়। ২২ নভেম্বর সারা যুক্তরাষ্ট্রে মুক্তিপ্রাপ্ত $২৫ মিলিয়ন বাজেটের ছবিটি সারা বিশ্বে $৪২৫ মিলিয়ন আয় করে। ছবিটি সমালোচকদের প্রশংসা লাভ করে এবং গোল্ডেন গ্লোব পুরস্কারে সেরা সঙ্গীতধর্মী বা কমেডি চলচ্চিত্র পুরস্কার লাভ করে ও প্রথম অ্যানিমেশন চলচ্চিত্র হিসেবে শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করে। ছবিটি এর শীর্ষ সঙ্গীত "বিউটি অ্যান্ড দ্য বিস্ট" গানের জন্য শ্রেষ্ঠ মৌলিক সুর ও শ্রেষ্ঠ মৌলিক গানের জন্য একাডেমি পুরস্কার লাভ করে।বিউটি অ্যান্ড দ্য বিস্ট চলচ্চিত্রের গানের সুর ও সঙ্গীত পরিচালনা করেছেন অ্যালান মেনকেন ও হাওয়ার্ড অ্যাশম্যান। গানের কথা লিখেছেন টিম রাইস। গানগুলো পরে ২০১৭ সালের "একই নামের" চলচ্চিত্র সংস্করণের ব্যবহৃত হয়।
বিউটি অ্যান্ড দ্য বিস্ট চলচ্চিত্রের অসম্পূর্ণ সংস্করণের উদ্বোধনী প্রদর্শনী হয় ১৯৯১ সালের ২৯ সেপ্টেম্বর নিউ ইয়র্ক চলচ্চিত্র উৎসবে। সম্পূর্ণ ছবিটি ১৩ নভেম্বর এল ক্যাপিটান থিয়েটারসহ কয়েকটি থিয়েটারে সীমিত মুক্তি দেওয়া হয় এবং পরে ২২ নভেম্বর বৃহৎ পরিসরে মুক্তি দেওয়া হয়। ছবিটি ১৯৯২ সালে কান চলচ্চিত্র উৎসবে প্রতিযোগিতার বাইরে বিশেষ প্রদর্শনীতে দেখানো হয়।
আফগানিস্তান–বাংলাদেশ সম্পর্ক
আফগানিস্তান–বাংলাদেশ সম্পর্ক বলতে বাংলাদেশ এবং আফগানিস্তান রাষ্ট্রদ্বয়ের মধ্যকার দ্বিপাক্ষিক সম্পর্ককে বুঝানো হয়।
বাংলাদেশের স্বাধীনতা যুদ্ধ চলাকালে আফগানিস্তান রাজতন্ত্র পশ্চিম পাকিস্তান থেকে এ দেশের সাধারণ মানুষদের নিরাপদ আশ্রয়ের যোগান দিয়েছিল। আফগানিস্তানের পিপলস ডেমোক্রেটিক পার্টি নতুন প্রতিষ্ঠিত রাষ্ট্র হিসেবে দ্রুত স্বীকৃতি লাভ করেছে।
২০১০ সালে আফগানিস্তান ও পাকিস্তানে নিযুক্ত সাবেক মার্কিন বিশেষ দূত রিচার্ড হোলব্রুক বাংলাদেশকে আফগানিস্তানে যুদ্ধ সৈন্য পাঠানোর জন্য অনুরোধ করেন। এর কিছু দিন পর সাইট ইনস্টিটিউট "Afghan Taliban reacts to US requesting troops from Bangladesh" শিরোনামে একটি প্রতিবেদন প্রকাশ করে। দুইদিন পর, মার্কিন দূতাবাস ঢাকায় সংবাদ সম্মেলন এ পুনরায় অনুরোধ জানিয়ে বলেন "মার্কিন যুক্তরাষ্ট্র আফগানিস্তানে বৈশ্বিক শান্তি ও স্থিতিশীলতার জন্য বাংলাদেশের অংশগ্রহণের বিষয়ে তার তীব্রতর করেছে"। ঐ সময়ে বাংলাদেশের সাধারন মানুষ সহ বিভিন্ন রাজনৈতিক দল ঐকমত পোষণ করেছিলেন যে জাতিসংঘের ম্যান্ডেট ছাড়া আফগানিস্তানে বাংলাদেশের সৈন্য পাঠানো উচিত না। পরবর্তীতে, বাংলাদেশ সরকার ঘোষণা করে যে তারা আফগানিস্তানে সৈন্য পাঠাবেনা কিন্তু বাংলাদেশ যুদ্ধ বিধ্বস্ত দেশ পুনর্বাসন এবং পুনর্নির্মাণের সহায়তা প্রদান করতে চায়।
আফগানিস্তানের পুনর্গঠন প্রক্রিয়াতে বাংলাদেশ সক্রিয়ভাবে অংশ নিয়েছিল, আফগান রাষ্ট্রপতি হামিদ কারজাই নিজে এর প্রশংসা করেছেন। বাংলাদেশ আফগানিস্তানের সরকারি কর্মচারী, পুলিশ কর্মকর্তা ও কূটনীতিকদের প্রশিক্ষণের মাধ্যমে একটি দক্ষ কর্মসংস্থান তৈরির প্রস্তাব দিয়েছিল। বাংলাদেশ আফগানিস্তানকে ব্যাংকিং, দুর্যোগ ব্যবস্থাপনা, প্রাথমিক ও গণশিক্ষা, স্বাস্থ্যসেবা, কৃষি ইত্যাদির ক্ষেত্রে কারিগরি ও বৃত্তিমূলক প্রশিক্ষণ প্রদানের ক্ষেত্রে আগ্রহ প্রকাশ করে।
বেশিরভাগ বাংলাদেশী এনজিও আফগানিস্তানের আর্থ-সামাজিক উন্নয়নের জন্য কাজ করছে। বাংলাদেশ ভিত্তিক ব্র্যাক ২০০২ সাল থেকে আফগানিস্তানে কাজ করছে। ২০১২ সালের হিসাবে, সারা দেশে ১৭৩ টি অফিস ছিল, যা প্রায় ২৯.৮ মিলিয়ন মানুষের জীবন প্রভাবিত করছিল।
আফগানিস্তান তার শিক্ষা ব্যবস্থার উন্নয়নে বাংলাদেশের সহায়তা চেয়েছে। ২০০৯ সালে আফগানিস্তানের বিশ্ববিদ্যালয় থেকে ১২ সদস্যের একটি প্রতিনিধিদল উচ্চ শিক্ষা ব্যবস্থার অভিজ্ঞতা লাভের জন্য ঢাকায় এসেছিলেন। ২০১১ সালের হিসাবে, ৩৫জন আফগান ছাত্র বাংলাদেশী বিশ্ববিদ্যালয়গুলিতে অধ্যয়নরত ছিল।
আফগান বাজারে বাংলাদেশী পাট, সিরামিক ও ফার্মাসিউটিক্যাল পণ্যের বেশ ভাল চাহিদা রয়েছে। আফগানিস্তান তার পুনর্নির্মাণ প্রচেষ্টার জন্য বাংলাদেশ থেকে জনশক্তি নিয়োগের আগ্রহ প্রকাশ করেছে। দ্বিপক্ষীয় বাণিজ্য সম্প্রসারণের উদ্দেশে আফগানিস্তান বাংলাদেশের সঙ্গে সরাসরি ব্যবসায়িক সংযোগ তৈরির ও প্রস্তাব করেছে।
বিউটি অ্যান্ড দ্য বিস্ট (২০১৭-এর চলচ্চিত্র)
বিউটি অ্যান্ড দ্য বিস্ট (ইংরেজি: Beauty and the Beast; বাংলা অনুবাদ: সুন্দরী ও দানব) ২০১৭ সালে মুক্তিপ্রাপ্ত মার্কিন অ্যানিমেশন সঙ্গীতধর্মী রোম্যান্টিক নাট্য চলচ্চিত্র। ওয়াল্ট ডিজনি পিকচার্সের ব্যানারে নির্মিত চলচ্চিত্র পরিচালনা করেছেন বিল কনডন। জঁ-মারি লেপ্রিন্স দে বিউমন্ত রচিত ১৮শ শতাব্দীর "একই নামের" ফরাসি রূপকথার গল্প ও ১৯৯১ সালের "একই নামের" অ্যানিমেশন চলচ্চিত্র অবলম্বনে ছবিটির চিত্রনাট্য লিখেছেন স্টিভেন চ্‌বক্সি ও ইভান স্পিলিওটোপোলস। এতে প্রধান চরিত্রসমূহে অভিনয় করেছেন এমা ওয়াটসন, ড্যান স্টিভেনস, লুক ইভান্স, কেভিন ক্লিন, জশ গাড, এমা থম্পসন।
ছবিটির মূল চিত্রগ্রহণ শুরু হয় ইংল্যান্ডের সারের শেপার্টন স্টুডিওজে ১৮ মে, ২০১৫ এবং শেষ হয় ২১ আগস্ট, ২০১৫। ছবিটির উদ্বোধনী প্রদর্শনী হয় লন্ডনের স্পেন্সার হাউজে ২৩ ফেব্রুয়ারি, ২০১৭ এবং যুক্তরাষ্ট্রে ১৭ মার্চ, ২০১৭ ডলবি সিনেমার পাশাপাশি ডিজনি ডিজিটাল থ্রিডি, আইম্যাক্স ও আইম্যাক্স থ্রিডি ফরম্যাটে মুক্তি দেওয়া হয়। ছবিটি সমালোচক ও দর্শকের ইতিবাচক সমালোচনা লাভ করে এবং বিশ্বব্যাপী $১.১ বিলিয়ন আয় করে।বিউটি অ্যান্ড দ্য বিস্ট চলচ্চিত্রের গানের সুর ও সঙ্গীত পরিচালনা করেছেন অ্যালান মেনকেন। গানগুলো ১৯৯১ সালের "একই নামের" চলচ্চিত্র সংস্করণের জন্য সুর করা হয়েছিল। মূল গানের কথা লিখেছেন টিম রাইস।
২০১৫ সালের ১৬ মার্চ ডিজনি ঘোষণা দেয় বিউটি অ্যান্ড দ্য বিস্ট ছবিটি ২০১৭ সালের ১৭ মার্চ মুক্তি দেওয়া হবে। ২০১৫ সালের আগস্টে তিনদিন ব্যাপী ছবিটির প্রথম অফিসিয়াল প্রদর্শনী অনুষ্ঠিত হয়। ছবিটির উদ্বোধনী প্রদর্শনী হয় লন্ডনের স্পেন্সার হাউজে ২৩ ফেব্রুয়ারি, ২০১৭ এবং যুক্তরাষ্ট্রে ১৭ মার্চ, ২০১৭ ডলবি সিনেমার পাশাপাশি ডিজনি ডিজিটাল থ্রিডি, আইম্যাক্স ও আইম্যাক্স থ্রিডি ফরম্যাটে মুক্তি দেওয়া হয়।
ফাহিম মুনতাসির
ফাহিম মুনতাসির রহমান (জন্ম: ১ নভেম্বর, ১৯৮০) ময়মনসিংহে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে অফ ব্রেক বোলিংয়ে পারদর্শিতা দেখিয়েছেন। এছাড়াও, ডানহাতে ব্যাটিংয়ে পারদর্শিতা দেখিয়েছেন। ২০০১ থেকে ২০০২ সাল পর্যন্ত খুবই স্বল্পকালের জন্য বাংলাদেশ দলের পক্ষে ৩টি টেস্ট ও ৩টি ওডিআইয়ে অংশগ্রহণ করেছেন ফাহিম মুনতাসির।
১৯৯৮-৯৯ মৌসুমে ঢাকা বিভাগের পক্ষে প্রথম-শ্রেণীর ক্রিকেটে অভিষেক ঘটে তার। ২০০১ সালে জিম্বাবুয়ের বিপক্ষে তার ওডিআই অভিষেক ঘটে। কিন্তু তিনটি ওডিআইয়ে অংশ নিলেও কোন উইকেট লাভে ব্যর্থ হন তিনি। এরপর সফরকারী পাকিস্তানের বিপক্ষে ৯ জানুয়ারি, ২০০২ তারিখে টেস্ট অভিষেক ঘটে তার। ঢাকার বঙ্গবন্ধু জাতীয় স্টেডিয়ামে অনুষ্ঠিত দুই টেস্ট সিরিজের প্রথম টেস্টের প্রথম ইনিংসে দুই বল খেলে ওয়াকার ইউনুসের বলে শূন্য রানে বোল্ড হলেও দ্বিতীয় ইনিংসে দলের পক্ষে সর্বোচ্চ ৩৩ রান তুলে দানিশ কানেরিয়ার শিকারে পরিণত হলেও একটি ছক্কা হাঁকান। তবে পাকিস্তানের একমাত্র ইনিংসে বল হাতে কোন উইকেট পাননি। ঐ খেলায় তার দল সর্বমোট তিন টেস্টে অংশ নিয়ে সর্বমোট পাঁচ-উইকেট পেয়েছিলেন।
২০০৭ সাল পর্যন্ত ঘরোয়া ক্রিকেটে তার দৃপ্ত পাদচারণা ছিল। এরপর তিনি ক্রিকেট থেকে অবসর নেন।
চায়না গেট
চায়না গেট একটি ১৯৯৮ সালের বলিউড নির্মিত হিন্দি অ্যাকশন ধর্মী চলচ্চিত্র। এই সিনেমার পরিচালক ছিলেন রাজকুমার সন্তোষী।
কর্নেল কৃষ্ণকান্ত পুরী ভারতীয় সেনাবাহিনীর একজন বহিষ্কৃত অফিসার যিনি ভারত-চীন যুদ্ধকালীন এক অসফল অপারেশনে নেতৃত্ব দিয়েছিলেন। তার কোর্ট মার্শাল হয়, নিজেকে নির্দোষ প্রমান করতে ব্যর্থ হয়ে হতাশ জীবন যাপন করছিলেন একাকী। তার ও তার বাকি সাথীদের ব্যার্থতার দায় নিজের ঘাড়ে নিয়ে একদিন আত্মহত্যা করতে মনস্থির করেন কিন্তু এসময় তার কাছে এসে সাহায্য চায় সন্ধ্যা নাম্নী এক তরুনী যার পিতাকে জাগিরা নামক এক দস্যু নির্মমভাবে হত্যা করেছে। দেবদুর্গ গ্রাম জাগিরার কবলে। সে সেখানকার অধিবাসীদের ওপর জোরজুলুম চালায়। সন্ধ্যার পিতা ফরেস্ট অফিসার সুন্দর রাজন এর বিরোধীতা করলে তাকে হত্যা করে জাগিরা। গ্রামের মানুষরা কোনো প্রতিবাদ কর‍তে সাহস পায়না। গ্রামের একমাত্র প্রতিবাদী মুখিয়াকেও হত্যা করে দস্যুরা। কর্নেল পুরী মনে করেন এই নতুন মিশন তাকে প্রতিষ্ঠা এনে দেবে ও মিথ্যা অপবাদের কলংক মুছতে সহায়ক হবে। তিনি তার দলের বাকি সাথীদের ডেকে আনেন নতুন অভিযানে যোগ দেওয়ার জন্যে। এদের মধ্যে রগচটা কর্নেল কৃষন পুরী, ব্লাড ক্যানসার আক্রান্ত মেজর গুরুং, মাতাল মেজর জন, ব্যবসায়ী মেজর কূলভূষন, মেজর সরফরাজ ও মৃত এক সাথীর পুত্র উদিত সমেত সকলেই এসে হাজির হয়। তারা দেবদূর্গ গ্রামে এলে জগিরার দলের সাথে প্রথম যুদ্ধে বোঝা যায় দু তিনজন বাদে প্রায় সকলেই যুদ্ধ করার মতো অবস্থায় নেই। তারা বয়েসের ভারে, রোগে ও অনভ্যাসে অসহায়। মেজর গুরুং তাদের আবার ট্রেনিং করার ব্যবস্থা করেন। গ্রামের সকল মানুষের সাথে তারা সুসম্পর্ক গড়ে তোলে, স্কুল প্রতিষ্ঠা করে। অসৎ পুলিশ অফিসার বারুদ তাদের গ্রেপ্তার করতে আসে গ্রামে গোলাগুলি চালানোর জন্যে। তার চক্রান্তে কৃষ্ণকান্ত ও তার দলবল জগীরার কবলে পড়লেও সন্ধ্যার সাহায্যে মুক্তি পায় এবং সরফরাজ তাড়া করে জগীরাকে ধরে ফেলে। ইনস্পেকটর বারুদের সাহায্যে জগীরা আবার ছাড়া পায় এবং সরফরাজকে অসহায় অবস্থায় পেয়ে হত্যা করে। এই খবর পেয়ে কৃষ্ণকান্ত ও বাকি সাথীরা বারুদকে হত্যা করেন ও সকলে মিলে জগীরার দলকে আক্রমন করেন। শেষ যুদ্ধে সাথীদের অনেকেই মারা যান। জগীরাকে তার নিজের ঘাঁটিতেই খুন করেন গুরুং, কর্নেল কৃষ্ণকান্ত, কৃষন পুরী ও উদিত। এই ঘটনায় গোটা দেবদূর্গ আতংকমুক্ত হয় ও রাজ্যপাল (যিনি অতীতে সেনাকর্তা হিসেবে, কৃষ্ণকান্ত ও সহ অফিসারদের বরখাস্ত করেছিলেন) জীবিত সেনাদের পুরষ্কৃত করেন ও হৃত সম্মান ফিরিয়ে দেন।
বাংলাদেশ-ভূটান সম্পর্ক
বাংলাদেশ এবং ভুটান আঞ্চলিক প্রতিবেশী। বাংলাদেশের স্বাধীনতার স্বীকৃতি স্বরূপ ভুটানের রাজ্যই প্রথম দেশ ছিল। দুইদেশের মধ্যকার সম্পর্ক দৃঢ় এবং দীর্ঘস্থায়ী হয়। সাম্প্রতিক বছরগুলিতে উভয় দেশ একটি কৌশলগত উন্নয়ন অংশীদারিত্বের জন্য প্রতিশ্রুতিবদ্ধ, যেমন জল শক্তি, শুল্কহীন বাণিজ্য এবং পরিবহন। তারা দক্ষিণ এশীয় আঞ্চলিক সহযোগিতা সংস্থা এবং বিম্সটেকের সাধারণ সদস্য। বাংলাদেশ ও ভারতেরই কেবলমাত্র ভুটানে স্থায়ী দূতাবাস রয়েছে।
১৯৭১ সালের ৬ ডিসেম্বর সকালে বাংলাদেশের স্বাধীনতা যুদ্ধে পশ্চিম পাকিস্তানী বাহিনীর পরাজয়ের মুখোমুখি হওয়ার পর ভুটানের রাজা বাংলাদেশের সরকারের ভারপ্রাপ্ত রাষ্ট্রপতির কাছে একটি টেলিগ্রাম পাঠিয়েছিলেন। নতুন দেশকে সারা বিশ্বে পরিচয় করানোর প্রথম পদক্ষেপ হিসেবে ভুটানই প্রথম রাষ্ট্র হিসেবে বাংলাদেশকে স্বীকৃতি দেয়। ভারত পরেরদিন বাংলাদেশকে স্বীকৃতি দেয়। নীচে টেলিগ্রামটি উল্লেখ করা হল।
ভুটান ও বাংলাদেশ ১৯৮০ সালে বাণিজ্য উন্নয়নের পদক্ষেপ হিসেবে একটি দ্বিপাক্ষিক বাণিজ্য চুক্তিতে স্বাক্ষর করে, যেখানে একে অপরকে "সর্বাধিক সহায়তাপ্ত জাতি" হিসেবে উল্লেখ করা হয়। ২০০৯-২০১০ অর্থবছরে বাংলাদেশ এর মোট আমদানি ভুটান ২৫ মিলিয়ন দাঁড়িয়ে ছিল, যখন ভুটান তার রপ্তানির ৩ মিলিয়ন মার্কিন ডলার। 
২০০৯ সালে বাংলাদেশের প্রধানমন্ত্রী শেখ হাসিনা এর থিম্ফু তে আনুষ্ঠানিক সফরের সময় এই চুক্তিটি নবায়ন করা হয়। ২০১৪ সালে, ভুটানের প্রধানমন্ত্রী শেরিং তোবগে ঢাকায় সফরকালে, বাংলাদেশ ভুটান থেকে ৯০ টি পণ্যের ডিউটি ​​ফ্রি অ্যাক্সেস প্রদান করেন।
উভয় দেশ যৌথভাবে হিমালয়ে জল শক্তি উন্নয়নের জন্য আলোচনা শুরু করেছে।
ভুটানে ৫০,০০০ মেগাওয়াট জলবিদ্যুৎ উৎপাদনের সম্ভাবনা রয়েছে, যা বাংলাদেশের শক্তির অভাবমুক্ত বাজারকে উল্লেখযোগ্যভাবে সরবরাহ করতে পারবে। ২০১৪ সালের দক্ষিণ এশীয় আঞ্চলিক সহযোগিতা সংস্থার ফ্রেমওয়ার্ক এগ্রিমেন্ট এ বিদ্যুৎ গ্রিড ইন্টিগ্রেশন, এ অঞ্চলের জ্বালানি বাণিজ্যের জন্য একটি পথ তৈরি করবে।
ল্যান্ডলক ভুটান চট্টগ্রাম, মংলা ও পাইয়া এবং সৈয়দপুর বিমানবন্দর বন্দরের পণ্য পরিবহনের জন্য বাংলাদেশী সমুদ্র বন্দর ব্যবহার করতে আগ্রহী। বাংলাদেশ, ভারত, নেপাল ও ভুটানের মধ্যে একটি সাব-আঞ্চলিক ট্রানজিট নেটওয়ার্ক সার্ক এর আওতায় সক্রিয় বিবেচনায় রয়েছে এবং এটি এশিয়ান ডেভেলপমেন্ট ব্যাংক এর অনুমোদনক্রমে হবে। এই চারটি দেশের মধ্যে কার্গো, যাত্রী এবং ব্যক্তিগত গাড়ির সহজ চলাচলের জন্য একটি চুক্তি ও স্বাক্ষরিত হয়েছে।
১৯৮৮ সালে বাংলাদেশের ভয়াবহ বন্যার পরিণতিতে ভুটান ও বাংলাদেশ বন্যা নিয়ন্ত্রণের ক্ষেত্রে সক্রিয়ভাবে সহযোগিতা করেছিল। ২০০৯ সালের ভয়াবহ ভূমিকম্পের পর ভুটানকে সমর্থনের হাত বাড়িয়ে দিয়েছিল বাংলাদেশ। বাংলাদেশ ভুটানের সেনাবাহিনীকে বাংলাদেশ রেফারেন্স কমান্ড ও স্টাফ কলেজের একটি কোর্সে একটি বৃত্তি প্রদান করে। উভয় দেশ ১৯৮৬ সালে একটি বিমান পরিষেবা চুক্তি স্বাক্ষর করে,যার ফলে দুই দেশের মধ্যে সাতটি সাপ্তাহিক ফ্লাইট অনুমোদিত পায়। ঢাকার হযরত শাহজালাল আন্তর্জাতিক বিমানবন্দর ড্রুক এয়ারের জন্য একটি ফোকাস সিটি।
পার্সি সন
পার্সিভাল হেনরি ফ্রেদেরিক সন (; জন্ম: ২৫ সেপ্টেম্বর, ১৯৪৯ - মৃত্যু: ২৭ মে, ২০০৭) অটশুর্ন এলাকায় জন্মগ্রহণকারী বিশিষ্ট দক্ষিণ আফ্রিকান আইনজীবি ও ক্রিকেট প্রশাসক ছিলেন। জুলাই, ২০০৬ সালে ক্রিকেটের সর্বোচ্চ পরিচালনা পরিষদ আন্তর্জাতিক ক্রিকেট কাউন্সিলের ৬ষ্ঠ সভাপতির দায়িত্ব পালন করেন পার্সি সন। মৃত্যুকালীন অবস্থায়ও তিনি এ দায়িত্বে বহাল থাকাসহ আফ্রিকা অঞ্চল থেকে প্রথম আইসিসি সভাপতি ছিলেন।
দক্ষিণ আফ্রিকার কেপটাউনের কাছাকাছি আউটশ্রুন এলাকায় পার্সি সন জন্মগ্রহণ করেন। তিনি তাঁর সাত ভাইয়ের একজন ছিলেন। বেলগ্রাভিয়া সিনিয়র সেকেন্ডারি স্কুলে অধ্যয়ন করেন। তারপর ওয়েস্টার্ন কেপ বিশ্ববিদ্যালয়ে আইনে পড়াশোনা শেষে অ্যাটর্নি ও অ্যাডভোকেট মনোনীত হন। পাবলিক প্রসিকিউটরসহ দক্ষিণ আফ্রিকান পুলিশ বিভাগে আইন পরামর্শকের দায়িত্ব পালন করেন।
মেইটল্যান্ড ও পারো ক্রিকেট ইউনিয়ন দলে অফ স্পিনার হিসেবে খেলেন। তবে প্রথম-শ্রেণীর ক্রিকেটে অংশ নেয়ার সৌভাগ্য হয়নি তাঁর। কেপ টাউনের বেলভিল এলাকায় স্থানীয় ক্লাবের ক্রিকেট প্রশাসনে অংশ নেয়ার মাধ্যমে কর্মজীবন শুরু হয় তাঁর। দৃশ্যতঃ তিনিই ক্লাবের একমাত্র ব্যক্তি হিসেবে পড়তে ও লিখতে পারতেন।
১৯৭৪ থেকে ১৯৮৩ সময়কালে হাসান হোয়া’র অধীনে শ্বেতাঙ্গবিহীন ওয়েস্টার্ন প্রভিন্স ক্রিকেট বোর্ডে সহঃ সভাপতির দায়িত্ব পালন করেন। এরপর ১৯৯০ থেকে ১৯৯২ সময়কালে সভাপতিত্ব করেন তিনি। এছাড়াও, গোত্রীয়ভাবে পৃথক দক্ষিণ আফ্রিকান ক্রিকেট বোর্ডের সহঃ সভাপতি ছিলেন।
১৯৯১ সালে বর্ণবৈষম্যবাদ দূরীকরণের পর বিশ্ব ক্রিকেট অঙ্গনে দক্ষিণ আফ্রিকার প্রত্যাবর্তনে গুরুত্বপূর্ণ ভূমিকা পালন করেন সন। ২০০৩ সালের পূর্ব-পর্যন্ত তিন বছর মেয়াদে দক্ষিণ আফ্রিকা ইউনাইটেড ক্রিকেট বোর্ডের সভাপতির দায়িত্বে ছিলেন। এছাড়াও ইউসিবি’র ব্যবস্থাপনা কমিটিতেও তিনি কাজ করেছেন।
সেপ্টেম্বর, ২০০১ সালে জিম্বাবুয়ে সফরের পর অস্ট্রেলিয়া সফরের জন্য জাস্টিন অনটং মনোনীত হলে বিতর্কে পরিণত হয়। নির্বাচকমণ্ডলী জ্যাকুয়েস রুডল্ফকে দলে রাখলেও তাঁর হস্তক্ষেপে এ সিদ্ধান্ত বাতিল হয়ে যায়। এ প্রসঙ্গে তিনি জানান যে, বর্ণজনিত খেলোয়াড় অন্তর্ভুক্তির নিয়মের কারণে অনটংকে দলে রাখা হয়েছে।
২০০৪ সালে আইসিসি’র সহঃ সভাপতি মনোনীত হন। জুন, ২০০৫ সালে ষষ্ঠ সভাপতি হিসেবে এহসান মানি’র স্থলাভিষিক্ত করার কথা থাকলেও আরও এক বছর মেয়াদ বৃদ্ধি করা হলে অবশেষে ২০০৬ সালে এ দায়িত্বভার অর্পিত হয়। দুই বছর পর মার্চ, ২০০৭ সালে আরও এক বছর অতিরিক্ত দায়িত্ব পালন করেন। এ সময় আইসিসি কর্তৃপক্ষ ডেভিড মর্গ্যান ও শরদ পওয়ারের মধ্যকার সিদ্ধান্ত নিতে ব্যর্থ হলে এ সুযোগ পান তিনি। দূর্বল স্বাস্থ্যের কারণে, জ্যামাইকায় ২০০৭ সালের ক্রিকেট বিশ্বকাপের উদ্বোধনী আসরে খুব কম সময়ই অবস্থান করেন।
২২ মে, ২০০৭ তারিখে প্রকাশ পায় যে, তিনি ডারবানভিল মেডি-ক্লিনিকে গুরুতর অসুস্থ অবস্থায় চিকিৎসাধীন। বৃহদন্ত্রে সামান্য অস্ত্রোপচারের পর জটিলতা বৃদ্ধির প্রেক্ষিতে গভীর পর্যবেক্ষণে রাখা হয় তাঁকে। এ অস্ত্রোপচারটি ফেব্রুয়ারিতে করার কথা ছিল। পাঁচদিন পর তাঁর দেহাবসান ঘটে। স্ত্রী সান্দ্রা, দুই পুত্র ও এক কন্যাকে রেখে যান তিনি।
অ্যান হ্যাথাওয়ে
অ্যান জ্যাকুলিন হ্যাথাওয়ে (জন্ম নভেম্বর ১২, ১৯৮২) একজন আমেরিকান অভিনেত্রী এবং গায়ক। তিনি নিউ ইয়র্কের ব্রুকলেনে জন্ম গ্রহন করেন এবং মিলবার্ন, নিউ জার্সিতে বেড়ে ওঠেন। হ্যাথাওয়ে তার মা এর দ্বারা অভিনয় করার জন্য অনুপ্রাণিত হয়েছিলেন এবং হাই স্কুলের একজন অভিনেতা হিসেবে তিনি "পেপার মিল প্লেহাউস রইজিং স্টার অ্যাওয়ার্ডের" জন্য তিনি মনোনীত হন "ওয়ানস আপন এ ম্যাট্রেস" এ অভিনয়ের জন্য। তিনি পেশাদারী ভাবে পর্দায় অভিনয় যাত্রা শুরু করেন স্বল্পকালীন ফক্স টেলিভিশন সিরিজ "গেট রিয়েল" (১৯৯৯-২০০০) এ অভিনয়ের মাধ্যমে। 
ওয়াল্ট ডিজনি কমেডি চলচ্চিত্র "প্রিন্সেস ডায়েরি" (২০০১) এ "মিয়া থার্মোপোলিস" চরিত্রে অভিনয় করেন তিনি, যার জন্য টিন চয়েজ এ্যাওর্য়াড চয়েজ মুভি এক্ট্রেস -কমেডি নির্বাচিত হন। হিটওয়ে নিকোলাস নিকলিবি (২০০২) , এল্লা এনচ্যাচ (২০০৪), দ্য প্রিনসেস ডাইরিস ২: রয়্যাল এঙ্গেজমেন্ট (২০০৪), এবং হুডইউন্ড (২০০৫) চলচ্চিত্রে অভিনয়ের জন্য তিনি ব্যাপকভাবে প্রশংসিত ও "শিশুদের জন্য রোল মডেল" হয়ে উঠেছিলেন।
হ্যাথাওয়ে ২০০৫ সালে আরও প্রাপ্তবয়স্কদের ভূমিকা পালন করতে শুরু করেন, "হ্যাবক" (২০০৫) চলচ্চিত্রে অভিনয়ের জন্য সেরা অভিনেত্রী হিসেবে একটি "ডিভিডি এক্সক্লুসিভ অ্যাওয়ার্ড" অর্জন করেন, "ব্রোকব্যাক মাউন্টেন (২০০৫)" -এ অভিনয় করে সমালোচকদের প্রশংসায় স্ক্রীন অ্যাক্টরস গিল্ড অ্যাওয়ার্ড মনোনয়ন লাভ করেন, "দ্য ডেইল উইয়ার্স প্রাডা" (২০০৬) এ মেরিল স্ট্রিপের পাশাপাশি অভিনয়ে উপস্থিত হওয়ার জন্য আরও স্বীকৃতি লাভ করেন এবং "বিকামিং জেন" (২০০৭) এ জেন অস্টিন ভূমিকার জন্য অভিনেত্রীর দ্বারা সেরা অভিনয় শ্রেণীতে বিআইএফএ মনোনয়ন লাভ করেন। জেন জেনেশান জেনেই (২০০৭)। 
"র্যাচেল গেটিং মেরিড" (২০০৮) চলচ্চিত্রে হঠাৎ মাদকাসক্ত থেকে পুনরুদ্ধার পাওয়া চরিত্রে অভিনয়ের জন্য ব্যাপক প্রশংসা লাভ করেছেন, যার জন্য তিনি জিতেছেন শ্রেষ্ঠ অভিনেতার জন্য ক্রিটিক'স চয়েস মুভি অ্যাওয়ার্ড এবং মনোনয়ন পান একাডেমি পুরষ্কার, গোল্ডেন গ্লোব, স্ক্রিন অ্যাক্টরস গিল্ড এবং সেরা অভিনেত্রী / মহিলা লিডের জন্য ইন্ডী স্পিরিট পুরস্কার।
অর্থনৈতিক ভূগোল
অর্থনৈতিক ভূগোল হলো ভূগোলের এমন একটি শাখা যেখানে পরিবেশ ও কালের প্রেক্ষিতে মানুষের অর্থনৈতিক কার্যাবলী নিয়ে আলোচনা করা হয়।
অর্থনৈতিক ভূগোলের বিষয়গত ব্যাপার গবেষক এর পদ্ধতিগত চিন্তাধারা দ্বারা দৃঢ়ভাবে প্রভাবিত হয়। আলফ্রেড ওয়েবারের ঐতিহ্য অনুসরণ করে নিকোলাসিকাল অবস্থান তত্ত্ববিদরা, শিল্প অবস্থানের উপর নজর রাখেন এবং পরিমাণগত পদ্ধতি ব্যবহার করেন। ১৯৭০ দশকের পর থেকে নব্যধর্মীয় পদ্ধতির বিরুদ্ধে দুটি বৃহত্তর প্রতিক্রিয়া উল্লেখযোগ্যভাবে পদ্ধতিগত শৃঙ্খলা পরিবর্তিত হয়েছে: মার্কসবাদী রাজনৈতিক অর্থনীতি, ডেভিড হার্ভের কাজ থেকে বেরিয়ে আসছে; এবং নতুন অর্থনৈতিক ভূগোল যা স্বদেশীয় অর্থনীতিতে সামাজিক, সাংস্কৃতিক এবং প্রাতিষ্ঠানিক কারণগুলি বিবেচনা করে।
আধুনা অর্থনৈতিক ভূগোলবিদগণ বিবিধ বিশিষ্ট ক্ষেত্রে মনোনিবেশ করেছেন; যেমন অবস্থান তত্ত্ব এবং স্থানিক বিশ্লেষণ (ভৌগোলিক তথ্য পদ্ধতি ব্যবহার করে), বাজার গবেষণা, যোগাযোগ ভূগোল, আবাসন শিল্পে মূল্য বৃদ্ধি, আঞ্চলিক ও বৈশ্বয়িক উন্নয়ন, পরিকল্পনা, ইন্টারনেট ভূগোল, আবিস্কার, সামাজিক যোগাযোগ মাধ্যম.
অর্থনৈতিক ভূগোল একটি অত্যন্ত বিস্তৃত বিষয় হিসাবে, অর্থনৈতিক ভূগোলবিদরা বিশ্বের অর্থনৈতিক প্রসারের গবেষণায় বিভিন্ন পদ্ধতি ব্যবহার করে অধ্যয়নের জন্য কিছু সুবিন্যস্ত উপায়ে সময়ের সাথে সাথে পরিবর্তিত হয়েছে:
গবেষণার এই ক্ষেত্রগুলি অন্যান্য ভৌগোলিক বিজ্ঞানগুলির সাথে জড়িত থাকতে পারে।
সাধারণভাবে, অর্থনীতিবিদরা অর্থনীতির স্থানগুলির প্রভাব সম্পর্কে গবেষণা করেন। অন্যদিকে ভূতাত্ত্বিকরা, অভ্যন্তরীণ কাঠামোর ওপর অর্থনৈতিক প্রক্রিয়াগুলির প্রভাবের ব্যাপারে আগ্রহী থাকেন।
নতুন অর্থনীতির উত্থানের সঙ্গে সঙ্গে অর্থনৈতিক বৈষম্য ক্রমশ বৃদ্ধি পাচ্ছে। নতুন অর্থনীতি, সাধারণত বিশ্বায়নের দ্বারা চিহ্নিত। যার ফলে ঘটছে তথ্য ও যোগাযোগ প্রযুক্তি ব্যবহার বৃদ্ধি, জ্ঞান সামগ্রী বৃদ্ধির এবং নারীবাদীতা। অর্থনৈতিক ভূগোলবিদরা ক্রমবর্ধমান ডিজিটাল বিভেদ সহ নতুন অর্থনীতির কারণে সামাজিক ও স্থানিক বিভাগগুলি অধ্যয়ন করতে সক্ষম।
নতুন অর্থনৈতিক ভূগোল প্রাথমিকভাবে অর্থনীতির সেবা-ভিত্তিক সেক্টরগুলির অন্তর্গত, যা উদ্ভাবনী প্রযুক্তি ব্যবহার করে সম্পাদনা করা হয়। যেমন সেসব শিল্প যেখানে লোকেরা কম্পিউটার এবং ইন্টারনেটের উপর নির্ভর করে।
নিসা, তুর্কমেনিস্তান
নিসা (বা পারথাউনিসা) তুর্কমেনিস্তানের আশখাবাদের ১৮ কিমি দক্ষিণ-পশ্চিমে আধুনিক বাগির গ্রামের কাছে অবস্থিত একটি প্রাচীন নগর। মনে করা হয় আরসাসেস ১ (২৫০ - ২১১ খ্রিস্টপূর্ব) এটি প্রতিষ্ঠা করেন।
বিউটি অ্যান্ড দ্য বিস্ট
বিউটি অ্যান্ড দ্য বিস্ট (ফরাসি: La Belle et la Bête, "লা বেল এত্‌ লা বেত্‌") হল ফরাসি ঔপন্যাসিক গ্যাব্রিয়েল-সুজান বারবত দে ভিলান্যুভ রচিত রূপকথা। বইটি ১৭৪০ সালে "লা জিউন আমেরিকানে এত লে কন্তেস মারিন্‌স"-এ প্রকাশিত হয়। তার বৃহৎ গ্রন্থ সংস্করণকে সংক্ষিপ্ত, পুনঃলিখন করে জঁ-মারি লেপ্রিন্স দে বিউমন্ত ১৯৫৬ সালে "ম্যাগাসিন দেস এনফান্তস"-এ এবং অ্যান্ড্রু ল্যাং ১৮৮৯ সালে ব্লু ফেয়ারি বুক-এ তার রূপকথার বই ধারাবাহিকে প্রকাশ করেন। গল্পটি কিছু পূর্ববর্তী গল্প, যেমন ২য় শতাব্দীতে লুসিয়াস আপুলেই মাদৌরেন্সি রচিত "কিউপিড অ্যান্ড সাইকি" এবং জিওভান্নি ফ্রান্সেস্কো স্ত্রাপারোলা রচিত ইতালীয় রূপকথা "দ্য পিগ কিং" থেকে অনুপ্রাণিত।
ইউরোপ জুড়ে গল্পটি বিভিন্ন নামে পরিচিত। উদাহরণস্বরূপ, ফ্রান্সে গল্পটির অপেরা সংস্করণ হল "জেমিরে অ্যান্ড আজর"। ১৭৭১ সালে অপেরাটি রচনা করেছেন মার্মোন্টেল এবং সুর করেছেন গ্রেট্রি, যা ১৯শ শতাব্দী পর্যন্ত সফল ছিল। এটি দ্বিতীয় সংস্করণ অবলম্বনে রচিত। ১৭৪২ সালে নিভেলা দে লা চাউসি "আমোর পোর আমোর" নাটক রচনা করেন গ্যাব্রিয়েল-সুজান বারবত দে ভিলান্যুভের সংস্করণ থেকে। ডারহাম ও লিসবনের পণ্ডিতদের ধারণা গল্পটির উৎপত্তি ৪,০০০ বছর পূর্বে।
বসুন্দিয়া ইউনিয়ন
বসুন্দিয়া ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি প্রশাসনিক এলাকা। বসুন্দিয়া ফল উৎপাদনের জন্য বিখ্যাত।
বিউটি অ্যান্ড দ্য বিস্ট (দ্ব্যর্থতা নিরসন)
বিউটি অ্যান্ড দ্য বিস্ট একটি প্রচলিত ফরাসি রূপকথা।
বিউটি অ্যান্ড দ্য বিস্ট দিয়ে আরও বুঝানো হয়
বাংলাদেশ–মালদ্বীপ সম্পর্ক
বাংলাদেশ–মালদ্বীপ সম্পর্ক বলতে বাংলাদেশ এবং মালদ্বীপর মধ্যে দ্বিপাক্ষিক সম্পর্ককে বোঝায়। রিয়ার অ্যাডমিরাল আখতার হাবিব মালদ্বীপের বাংলাদেশ দূতাবাস।
মালদ্বীপ এবং বাংলাদেশ তাদের কূটনৈতিক সম্পর্ক স্থাপন করে ২২ শে সেপ্টেম্বর ১৯৭৮ সালে। ২০০৮ সালে মালদ্বীপ বাংলাদেশে দূতাবাস চালু করে। ২০১১ সালে মালদ্বীপ সরকার দেশের সব বাংলাদেশি রপ্তানির উপর দায়িত্ব ছেড়ে দেয়। ২০১১ সালে বাংলাদেশ সেনাবাহিনী মালদ্বীপের ন্যাশনাল ডিফেন্স ফোর্স কে 7 টি সামরিক ট্রাক দিয়েছে। পররাষ্ট্র মন্ত্রণালয়ের বাজেট ৪০ শতাংশ কমে যাওয়ার কারনে মালদ্বীপ ২০১৪ সালের মার্চ মাসে বাংলাদেশে তার দূতাবাস বন্ধ করে দেয়। বাংলাদেশ দূতাবাসের প্রাঙ্গণে অন্যান্য স্থানীয় খরচের জন্য ভাড়া দিতে প্রস্তাব দেয় কিন্তু মালদ্বীপ "বিনীতভাবে" তা প্রত্যাখ্যান করে। ২০১৪ সালের ডিসেম্বরে মালদ্বীপের একমাত্র জল দেলেলিনেট প্ল্যানটিতে অগ্নিকাণ্ডের পর কাজ বন্ধ হয়ে গেলে বাংলাদেশ থেকে ১০০ হাজার লিটার পানি পাঠানো হয়। মালদ্বীপ জুলাই ২০১৫ সালে ঢাকায় পুনরায় দূতাবাস উদ্বোধনের ইচ্ছা পোষণ করে।
মালদ্বীপের একটি উল্লেখযোগ্য বাংলাদেশী অভিবাসী শ্রমিক জনসংখ্যা রয়েছে এবং বাংলাদেশ শ্রমিকদের স্থানান্তরের জন্য দেশটি উৎসাহিত করেছে। মালদ্বীপে বাংলাদেশের একটি দূতাবাস রয়েছে। মালদ্বীপের সরকার ২০০৯ সালে ১৬ হাজারেরও বেশি বাংলাদেশি নাগরিকদের অভিবাসন অবস্থা নিয়মিত করেছে। ২০১১ সালে মালদ্বীপে 
বাংলাদেশ রপ্তানি করেছে .৭২ মিলিয়ন মার্কিন ডলার এবং আমদানি করেছে ১.৪৬ মিলিয়ন মার্কিন ডলার। অফিসিয়াল হিসেব মতে মালদ্বীপে ৭০ থেকে ৮০ হাজার বাংলাদেশি আছে। ৩০ মার্চ ২০১৫ তারিখে বাংলাদেশী প্রবাসীরা বাংলাদেশ দূতাবাসের বাইরে দুই বাংলাদেশী প্রবাসীর মৃত্যুর প্রতিবাদ জানায়। মালদ্বীপ সরকার সতর্ক করে দেয় যে বিক্ষোভকারীরা তাদের ভিসা হারানোর ঝুঁকি নিচ্ছে। মালদ্বীপের মানবাধিকার কমিশনের সহ-সভাপতি আহমেদ তোলাল সরকারকে অসাংবিধানিক পদক্ষেপের কথা বলেন।
মোহাম্মদ হোসেন (বীর প্রতীক)
শহীদ মোহাম্মদ হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মোহাম্মদ হোসেনের জন্ম চট্টগ্রাম জেলার হাটহাজারী উপজেলার পশ্চিম ধলই গ্রামে। মা-বাবার একমাত্র ছেলে সন্তান ছিলেন তিনি। তাঁর বাবার নাম আহমদ মিয়া এবং মায়ের নাম তমবিয়া খাতুন। তিনি অবিবাহিত ছিলেন।
চট্টগ্রাম বিশ্ববিদ্যালয়ের প্রকৌশল বিভাগের চেইনম্যান ছিলেন মোহাম্মদ হোসেন । মুক্তিযুদ্ধ শুরু হলে যুদ্ধে যোগ দেন তিনি। এরপর ভারতে যান। ভারতে তাঁকে মুক্তিবাহিনীর নৌকমান্ডো দলে অন্তর্ভুক্ত করা হয়।
১৯৭১ সালের ২৭ সেপ্টেম্বর চট্টগ্রাম বন্দরের বহির্নোঙরে নৌকমান্ডোদের দলনেতা ফারুক-ই-আজম সিদ্ধান্ত নেন বহির্নোঙরে অপারেশনের। তখন সেখানে অপেক্ষমাণ ছিল বেশ কয়েকটি জাহাজ। অপারেশনের জন্য স্থির হয় জোয়ার-ভাটার নির্দিষ্ট সময়। কিন্তু এই অভিযানের জন্য রেকিতে একটা বিরাট ভুল করে ফেলেন কমান্ডোরা। ওই ভুলটি ঘটে তাঁদের নিজেদের অজ্ঞাতেই। সেটা হলো দূরত্বের হিসাব। তাঁরা আন্দাজ করেছিলেন, ওই দূরত্ব দেড়-দুই মাইলের বেশি হবে না। বাস্তবে সে দূরত্ব ছিল চার-পাঁচগুণ। জলপথের দূরত্ব পরিমাপে তাঁরা কেউ অভিজ্ঞ ছিলেন না। আরেকটি ভুল তাঁরা করেন। ভাটার সময় টার্গেটের কাছে তাঁদের যাওয়ার কথা ছিল নৌকায়। কিন্তু নৌকা না পেয়ে তাঁরা সাঁতরেই সেখান যাওয়ার সিদ্ধান্ত নেন। শেষ পর্যন্ত এক করুণ পরিণতির মধ্য দিয়ে ওই অপারেশনের শেষ হয়। এ অপারেশনে গোপন স্থান থেকে বেরিয়ে পড়লেন মোহাম্মদ হোসেনসহ ১১ জন নৌকমান্ডো। বিভিন্ন পথ দিয়ে গেলেন কর্ণফুলী নদীর পূর্ব পারে জলদিয়া বাতিঘরে। নেমে পড়লেন সমুদ্রে। তখন মাত্র ভাটা শুরু হয়েছে। ১১ জন পরস্পর হাত ধরে চিত সাঁতার দিয়ে যেতে থাকলেন সেদিকে। তারপর তাঁরা অনেকক্ষণ সাঁতার কাটলেন। সবার পায়ের ফিনস ওঠানামা করছে। প্রায় দেড় ঘণ্টা বা তারও বেশি সময় কেটে গেল। এদিকে তখন প্রকৃতির নিয়ম অনুযায়ী শুরু হয়ে গেছে জোয়ার। জোরে ফিনস চালিয়েও আর সামনে যাওয়া যাচ্ছে না। নৌকমান্ডোরা মাথা তুললেন। তখন তাঁদের সম্বিত ফিরল। দেখলেন দূরত্ব কমেনি একটুকুও। ভয়ংকর হয়ে উঠছে সমুদ্র। ক্রমশ বাতাস বাড়ছে, তুঙ্গে উঠছে গর্জন। হালকা ঢেউ বিশাল বিশাল ঢেউয়ে রূপ নিচ্ছে। পাহাড়সম উঁচু ঢেউ শোঁ শোঁ শব্দে গভীর সমুদ্র থেকে ধেয়ে আসছে। শত চেষ্টা করেও ভেসে থাকা যাচ্ছে না। উত্তাল তরঙ্গ তলিয়ে নিচ্ছে অতল গভীরে। কিছুক্ষণের মধ্যে তাঁরা বিচ্ছিন্ন হয়ে গেলেন একে অপরের কাছ থেকে। সবাই প্রাণপণে চেষ্টা করছেন তীরে পৌঁছার। কিন্তু ব্যর্থ হলো তাঁদের সে চেষ্টা। হারিয়ে গেলেন অতল পানিতে।
পানিতে হারিয়ে যাওয়ার পর তাঁরা জীবন্মৃত অবস্থায় তীরে পৌঁছেন। মোহাম্মদ হোসেনসহ চারজন নদীর পশ্চিম মোহনায় মেরিন একাডেমি জেটির কাছে তীরে ভেসে ওঠেন অজ্ঞান অবস্থায়। পাকিস্তানি সেনারা তাঁদের ধরে নিয়ে যায়। জ্ঞান ফেরার পর পাকিস্তানি সেনারা তাঁদের জিজ্ঞাসাবাদ ও পাশবিক নির্যাতন করে। নির্মম নির্যাতনে মোহাম্মদ হোসেন মারা যান। বাকি তিনজন অবশ্য বেঁচে যান। লোকশ্রুতি আছে, পায়ে ফিনস ও পেটে মাইন বাঁধা অবস্থায় পাওয়ার কারণে পাকিস্তানি সেনারা মোহাম্মদ হোসেনের ওপর অমানুষিক নির্যাতন চালায়। বিরামহীন নির্যাতনের একপর্যায়ে তাঁকে টেনেহিঁচড়ে নেওয়া হয় একটা নর্দমার ম্যানহোলের কাছে। ম্যানহোলের মধ্যে মাথা নিচু করে কোমর পর্যন্ত ঢুকিয়ে হেঁচকা টান দেওয়া হয়। এতে তাঁর মেরুদণ্ড ভেঙে যায়। এ সময় তাঁর জীবন প্রদীপ নিভে যায়। এভাবেই শহীদ হন তিনি।
মোহাম্মদ হোসেন (দ্ব্যর্থতা নিরসন)
মোহাম্মদ হোসেন নামটি নিম্নের ব্যক্তিবর্গকে নির্দেশ করতে পারেঃ
প্রমথনাথ বসু
প্রমথনাথ বসু (১২ মে, ১৮৫৫ - ২৭ এপ্রিল, ১৯৩৫) একজন বাঙালি ভুতত্ববিদ, বিজ্ঞানী ও সমাজকর্মী। তিনি অভিনেতা ও নাট্যব্যক্তিত্ব মধু বসুর পিতা।
অবিভক্ত ২৪ পরগনার গোবরডাঙার নিকট গৈপুর গ্রামে তিনি জন্মগ্রহণ করেছিলেন। তার পিতার নাম তারাপ্রসন্ন বসু। প্রাথমিক শিক্ষা খাঁটুরা আদর্শ বংগ বিদ্যালয়ে। কৃষ্ণনগর সরকারি কলেজ থেকে এন্ট্রান্স ও এফ এ পাশ করে কলকাতার সেন্ট জেভিয়ার্স কলেজে ভর্তি হন। গিলক্রাইস্ট বৃত্তি পেয়ে লন্ডন যান ১৮৭৪ সালে। লন্ডন বিশ্ববিদ্যালয় থেকে বিজ্ঞানে স্নাতক হন এবং ১৮৭৯ খৃষ্টাব্দে রয়াল স্কুল মাইনসে'র পরীক্ষায় পাশ করেন।
প্রমথনাথ ১৮৮০ সালে দেশে ফিরে আসেন ও জিওলজিক্যাল সার্ভে অফ ইন্ডিয়ায় কাজ করতে থাকেন। বিলেতে তিনি ভারতীয় জাতীয়তাবাদী নেতাদের সাহায্য করতেন ও তাদের আশ্রয় দিতেন ইত্যাদি রাজনৈতিক কারনে কর্মক্ষেত্রে তার পদোন্নতি হয়নি। ১৯০৩ সালে তিনি পদত্যাগ করেন। কিছুদিন প্রেসিডেন্সি কলেজে ভূবিদ্যার অধ্যাপনা করেন। চাকরি জীবনে মধ্যপ্রদেশ রাজ্যে ডাল্লি রাজহারা লৌহ খনি আবিষ্কার করে সুখ্যাতি পেয়েছিলেন। এই লৌহখনিকে কেন্দ্র করে গড়ে ওঠে ভিলাই কারখানা। ময়ূরভঞ্জ জেলায় লৌহখনির আবিষ্কার তার শ্রেষ্ঠ কীর্তি যার ফলে গড়ে ওঠে জামশেদপুর টাটা ইস্পাত কারখানা। জামশেদজি টাটাকে তিনিই পরামর্শ দেন ইস্পাত কারখানা স্থাপনে। রানীগঞ্জ, দার্জিলিং, আসামে কয়লা এবং সিকিমে তামার খনির অনুসন্ধান করেন। বর্মাতেও খনিজ অনুসন্ধান চালিয়েছেন। রাজনীতির ক্ষেত্রে গঠনমূলক কাজে অগ্রনী ছিলেন। বঙ্গভঙ্গ আন্দোলনে যোগদান করেছিলেন তিনি। বেঙ্গল টেকনিকাল ইনস্টিটিউটের (অধুনা যাদবপুর বিশ্ববিদ্যালয়) অধ্যক্ষ ও পরে পরিদর্শক হন। ভারতীয় শিল্প, বাণিজ্য বিস্তার, বাংলায় বিজ্ঞান চেতনা প্রসারে চেষ্ঠা করেছেন। তিনি কলকাতার এশিয়াটিক সোসাইটিরও সদস্য ছিলেন।
তিনি সারা জীবনে বহু প্রবন্ধ রচনা করেছেন। প্রমথনাথ বসু, 'বেঙ্গল একাডেমী অব লিটারেচার’ স্থাপন করেন যা পরবর্তীকালে বঙ্গীয় সাহিত্য পরিষদের সাথে সংযুক্ত হয়। এই সংস্থার লক্ষ্য ছিল পাঠ্যপুস্তকের বিষয় নির্বাচনে সহায়তা করা। তার সাহিত্যচর্চার বিষয়বস্তু ছিল বিজ্ঞান শিক্ষা, সংস্কৃতি ও হিন্দু সভ্যতা। শেষ জীবনে ১৯৩২ থেকে ১৯৩৪ খ্রিস্টাব্দ পর্যন্ত তিনি অমৃতবাজার পত্রিকায় নিজের জীবনস্মৃতিমূলক ধারাবাহিক প্রবন্ধ রচনা করেন।
১৯৩৫ খ্রিস্টাব্দের ২৭ এপ্রিল মারা যান প্রমথনাথ বসু
সুন্দরবন দক্ষিণ বন্যপ্রাণী অভয়ারণ্য
সুন্দরবনের দক্ষিণ বন্যপ্রাণী অভয়ারণ্যটি বাংলাদেশের একটি সংরক্ষিত বন, যা ৩৬৯৭০ হেক্টর ম্যানগ্রোভ বন এলাকার উপর বিস্তৃত। এটি পশ্চিমবঙ্গের সুন্দরবন ন্যাশনাল পার্কের পাশে অবস্থিত। সুন্দরবন তিন সুন্দরবনের বন্যপ্রাণী অভয়ারণ্যের মধ্যে অন্যতম, সুন্দরবনের পূর্ব বন্যপ্রাণী সংরক্ষণকেন্দ্র এবং সুন্দরবনের পশ্চিম বন্যপ্রাণী অভয়ারণ্য।
গেওয়া (Euphorbiaceae) গাছটি আশ্রয়স্থলটির প্রধানতম কাঠিন্য প্রজাতির। অন্য গাছের মধে্য প্রচুর পরিমাণে রয়েছে সুন্দরী (Heritiera fomes) গাছ। যেসব এলাকায় সুন্দরী গাছটি কার্যকরভাবে পুনর্জীবিত হয় না, সেগুলি বৃদ্ধির জন্য কৃত্রিমভাবে তৈরি হয়।
লবণাক্ততা মাত্রা ঋতু ভেদে ব্যাপকভাবে পরিবর্তিত হয়। এটি সম্ভবত মধ্যপন্থী লবণাক্ততার অপেক্ষাকৃত দীর্ঘ সময়কালের একটি অঞ্চলকে প্রতিনিধিত্ব করে।
ত্রিপুরার নগর ও শহরের তালিকা
ত্রিপুরা হল উত্তর-পূর্ব ভারতের একটি ছোট রাজ্য। এটি দেশের তৃতীয় ছোট রাজ্য , এর আয়োতন এবং এর উত্তর, পশ্চিম ও দক্ষিণে সীমান্ত রয়েছে বাংলাদেশের (পূর্ব বঙ্গ) ।রাজ্যটির পূর্বে রয়েছে আসাম ও মিজরাম রাজ্য। ২০১১ জালের জনগননায় রাজ্যটির জনসংখ্যা ৩৬,৭১,৩২ জন যা দেশের মোট জনসংখ্যার ০.৩%। ত্রিপুরার অধিকাংশ বাসিন্দা বাঙালি ও তাদের ভাষা হল বাংলা।এই রাজ্যে ত্রিপুরি জাতির মানুষও রয়েছেন। টই রাজ্যের রাজধানী শহর আগরতলাতে একমাত্র পৌরসংস্থা রয়েছে এবং অন্য ১০ টি শহরে রয়েছে পৌরসভা।
বাংলাদেশ–শ্রীলঙ্কা সম্পর্ক
বাংলাদেশ–শ্রীলঙ্কা সম্পর্ক বলতে বাংলাদেশ এবং শ্রীলঙ্কার মধ্যে দ্বিপক্ষীয় সম্পর্কের কথা বুঝায়। বাণিজ্য এবং বিনিয়োগের কারণে সম্পর্কটি বন্ধুত্বপূর্ণ। বাংলাদেশ বন্ধুত্বপূর্ণ যোগাযোগের একটি ফর্ম হিসাবে শ্রীলংকান অনেক মেডিকেল ছাত্র এবং ক্রিকেটকে হোস্ট করে।
ইংরেজদের উপনিবেশের বেশ আগে থেকেই দক্ষিণ এশীয় এই দুই রাষ্ট্রর মধ্যে ঐতিহাসিকভাবে বন্ধন রয়েছে। প্রাচীন পালি ক্রনিকলগুলিতে উল্লেখ করা রয়েছে যে, শ্রীলংকার প্রথম রাজা আধুনিক বাংলাদেশে অবস্থিত ওয়াংগার রাজত্বের পূর্বপুরুষদের একজন ছিলেন। শ্রীলংকায়, পোয়া দিবস শ্রীলংকার একটি বৌদ্ধ পাবলিক ছুটির দিন।
২০০৮ সালের আগস্ট মাসে, উভয় দেশের প্রধান বাণিজ্য, বিনিয়োগ এবং শক্তিশালী সাংস্কৃতিক সংযোগ বৃদ্ধিতে নতুন বিমানসংস্থানের বাস্তবায়ন নিয়ে আলোচনা করেছে। বাংলাদেশে শ্রীলঙ্কার বর্তমান বিনিয়োগ রয়েছে পোশাক এবং ব্যাংকিং খাতে এবং বিভিন্ন এলাকায় এর বৈচিত্র্যতা ও আশা করা হচ্ছে। বাংলাদেশ তাদের অনেকের মধ্যে বন্ধুত্বপূর্ণ যোগাযোগের একটি ফর্ম হিসাবে শ্রীলংকান মেডিকেল ছাত্র এবং ক্রিকেটকে হোস্ট করে থাকে।
দ্বিপাক্ষিক সম্পর্ক বৃদ্ধিতে আলোচনার সাপেক্ষে, দুই নৌবাহিনীর মধ্যে সহযোগিতা এবং শ্রীলংকার নৌবাহিনীর কর্মকর্তাদের বাংলাদেশে প্রেরণের কথাও হয়েছে।
বাণিজ্য বৃদ্ধির লক্ষ্যে ২০১৩ সালে বাংলাদেশ-শ্রীলংকা যৌথ কর্মী সংগঠন গঠিত হয়। উভয় দেশই একটি শিপিং চুক্তি সই করার জন্য সম্মত হয়েছে। ২০১৩ সালে উভয় দেশের মধ্যে দ্বিপাক্ষিক বাণিজ্যের পরিমাণ ১০০ মিলিয়ন ডলারের বেশি অতিক্রম করেছে।